УЛУҒБЕК РАҲМАТУЛЛАЕВ ВА ОЙХОН ИФОРЗОДА "ФОТОТАНЛОВ" ЛОЙИҲАСИДА! 22.01.2014 06:30\n“Фототанлов” лойиҳаси, “Тасвир” газетаси томонидан, X Frame Media Production студияси ҳомийлигида ҳамда, Fattohhon.com интернет сайти ҳамкорлигида ўтказилмоқда.\n2013 йил “Фототанлов”нинг октябрь ойи ғолибини аниқлаш учун, ҳайъат аъзоси сифатида, хонанда Улуғбек Раҳматуллаев,\nтелебошловчи, актриса ва хонанда Ойхон Ифорзода,\nҳамда X Frame Media Production студияси директори Иззат Юсупов таклиф қилиндилар.\nҲайъат аъзолари суратлар борасида бир муддат баҳслашдилар. Октябрь ойида, “Тасвир” газетасига мухлислар томонидан юборилиб, чоп этилган барча рангли фотосуратлар билан танишиб чиқдилар.\nСўнг, ҳал қилувчи сўз хонанда Улуғбек Раҳматуллаев томонидан айтилиб, ниҳоят ғолиб аниқланди!\nДемак, “Фототанлов” лойиҳасининг октябрь ойи ғолиби “Тасвир” газетасининг 17 октябрь №42 сонида чоп этилган Зуҳра Эрниязова томонидан юборилган “Туғилибмизки, уйимизга “Тасвир” келади...” фотосурати!\nX Frame Media Production студияси раҳбари Иззат Юсупов: - Сурат профессионал бўлмаса ҳам, унда болаларнинг “Тасвир” газетасига бўлган меҳри жуда чиройли ифода этилган! Мен ўзим ҳам “Тасвир” газетасини доим ўқиб бораман. Ўйлайманки, ҳамма “Тасвир” газетаси мухлислари, муштарийлар бу фотосуратни кўришса, ҳайрон қолишади. Чунки, бу ерда “Тасвир” газетасини анча йиллардан буён йиғилганлиги аниқ билиниб турибди.\nХонанда Улуғбек Раҳматуллаев: - Бу фотосуратни танлаганимни сабаби, мени бир нарса қойил қолдирди. Бу фотосуратдагилар “Тасвир” газетасининг муқоваси рангли бўлмаган вақтларидан бошлаб йиға бошлаганлар. Шунчалик шу газетани яхши кўришади ва ҳақиқий мухлислар! Кейин, суратда болалар тасвирланган. Болажонлар ҳам “Тасвир”ни яхши кўришади. Яъни, бу газетани нафақат катта балки, болалар ҳам яхши кўришади! Шунинг учун ҳам бир овоздан шу фотосуратни танладик.\nТелебошловчи, актриса ва хонанда Ойхон Ифорзода: - Бу суратда болалар тасвирланганлиги эътиборимни тортди! Ҳақиқий болалик, болаларнинг завқланиши! Бола ҳеч қачон алдамайди, самимий ва беғубор бўлади! Болалар чиндан ҳам “Тасвир”ни қанчалик яхши кўришларини шу фотосурат орқали кўрсатиб беришган.\nДемак, “Туғилибмизки, уйимизга “Тасвир” келади...” фотосурати эгасини, X Frame Media Production студияси томонидан фотосессия кутмоқда!


КАТТА ИШОНЧ – ЮКСАК МАСЪУЛИЯТ – КУН УЗ\nГлавная / Маданият / КАТТА ИШОНЧ – ЮКСАК МАСЪУЛИЯТ\nAnvar 04.02.2018\tМаданият Comments Off on КАТТА ИШОНЧ – ЮКСАК МАСЪУЛИЯТ 18 Показы\n2015 йил 31 август куни Тошкентдаги “Шаҳидлар хотираси” хиёбонида Президентимиз уламолар, нуронийлар ва кенг жамоатчилик вакиллари билан суҳбатда мамлакатимиздаги тинчлик-осойишталикнинг қадрига етишни Ироқ ва Сурия ҳудудларида бўлаётган нотинчликлар мисолида теран англаш ҳамда бу борада имом-хатибларнинг вазифалари тўғрисида алоҳида тўхталдилар.\nДавлатимиз раҳбарининг дин пешволарига бўлган ишончлари, тавсиялари ҳар бир уламо ва имом-хатибни янада жадал меҳнат қилишга ундайди. Шу муносабат билан дунёдаги мураккаб вазият ва юқоридаги масалалар юзасидан қуйидаги фикр-мулоҳазаларни билдиришни лозим деб топдим.\n“Бугунги кунда дунёнинг турли минтақа ва ҳудудларида авж олаётган қарама-қаршиликлар, қонли тўқнашувлар, мусулмон дунёсидаги турли мазҳаб ва оқимлар ўртасида кучайиб бораётган низо ва зиддиятлар, бегуноҳ одамларнинг қурбон бўлаётгани барчамизни ташвиш ва хавотирга солмасдан қўймайди. Бундай ҳолатларнинг келиб чиқиш сабабларини, уларнинг фожиали оқибатларини чуқур тушуниб, англаб олиш, кенг жамоатчилигимизга, айниқса, ёшларга етказиш бугунги куннинг долзарб вазифаларидандир. Диний қадриятларнинг, эзгулик ва инсониятнинг душмани бўлган ёт ғояларнинг асл моҳиятини очиб бериш, жаҳолатга қарши маърифат билан курашиш, мана шундай тинч, мусаффо осмон остида бунёдкорлик меҳнати билан банд бўлиб, шукрона келтириб яшаётган олижаноб халқимизнинг тинч ва фаровон ҳаётини ҳар қандай бало-қазолардан асраш — энг асосий вазифаларимиздан бўлиши керак”.\nТАКФИРЧИМИ ЁКИ ТЕРРОРЧИ?\nЮртбошимиз Ироқ ва Сурия ҳудудларидаги ўзини “Ислом давлати” деб атаган бир тўда жангарилар Ислом динига мутлақо зид бўлган қинғирликлари билан дунёга танилганини алоҳида қайд этдилар. Таъкидлаш керакки, ҳозирги кунда бузғунчи кучлар оммавий қатллар, вайронкорликлар каби қабиҳ ишларини кундан-кунга кучайтираётгани ҳар бир кишини ташвишга солмоқда.\nСўнгги маълумотларга кўра, жангарилар Ироқнинг Мосул шаҳридаги Юнус (алайҳиссалом) қабри ва унинг ёнидаги масжидни портлатиб, шундай табаррук жой ва ибодатгоҳни ер билан яксон қилган. Улар қабрни бульдозер билан текислаб юборишган. Ўтган йили Дониёл пайғамбар ёдгорлик мақбарасини ҳам бузиб ташлашган эди.\nЭнг даҳшатлиси, ёвуз кучлар Рамазон ойида ҳам хунрезликларни давом эттириб, барча мусулмонлар нафратини қўзғашди. Террорчилар томонидан Аллоҳнинг уйи – масжидларга ҳужум қилинди, вайронага айлантирилди. Масалан, жорий йилнинг 26 июнь, жума куни Қувайтдаги “Имом Содиқ” жоме масжидига террорчилик ҳаракати уюштирилди. Оқибатда 27 киши ҳаётдан кўз юмди, 227 киши жароҳатланди. Кейинчалик эса Ислом дини пайдо бўлган ҳудуд – Саудия Арабистонида жума куни иккита масжидга ҳужум уюштирилди ва бир неча ўнлаб кишилар қурбон бўлди.\nМазкур жирканч жиноятларни дунё аҳлининг нафратига дучор бўлган ИШИД террорчи ташкилоти ўз бўйнига олгани оммавий ахборот воситаларида бот-бот айтилмоқда.\nАҳли Сунна уламолари масжидларда содир этилган бундай ваҳшийликларни қаттиқ қоралаб, ўз фикрларини билдирмоқда.\n– Масжидларга бўлаётган ҳужумлар Исломга зид ва динимизни ёмонотлиқ қилишга қаратилган, – деб ёзди “Facebook” ижтимоий тармоғида Ториқ Сувайдан.\n– Бегуноҳ одамларни ўлдиришда масжиднинг танланиши ҳамда Рамазон каби муқаддас ойда содир этилиши бу жиноятчиларнинг имонсиз эканини яққол кўрсатмоқда, – деб таъкидлади таниқли уламо Холид Мазкур.\nБу каби қабиҳ қилмишлари билан ИШИДчилар яна бир бор ўзларининг ҳақиқий башараларини намоён қилдилар. Ваҳоланки, Ислом динида масжид ва мозорларни вайрон қилиш эмас, обод қилишга буюрилган. Бунинг аксини қилганлар эса ашаддий золим эканлиги Қуръони каримда таъкидланган: “Аллоҳнинг масжидларида Унинг номи зикр этилишига қаршилик қиладиган ва уларни хароб қилишга уринадиганлардан ким ҳам золимроқдир?! Ахир, бу (каби) кимсалар учун у ерларга (Каъба ёки Байтул-Мақдисга) фақат қўрққан ҳолларидагина киришлари мумкин эди. Улар учун бу дунёда шармисорлик, охиратда эса, буюк азоб (бордир)” (Бақара, 114).\nИслом дини сира ҳам зулмни оқламайди. Ҳатто жониворларга ҳам раҳм-шафқат қилишга чорлайди. Ўзини ислом давлати номи билан атаб, қилаётган ишлари илоҳий таълимотга умуман зид бўлган бу ташкилотни Ислом билан қандай боғлаш мумкин?!\nИШИДчи газандаларнинг касофати сабаб мусулмон бўлмаганлар орасида “Исломофобия” – Ислом динидан қўрқиш кайфияти кенг тарқалди. Юртбошимиз “Шаҳидлар хотираси” хиёбонидаги суҳбатларида Ислом дини ниқоби остида амалга оширилаётган бундай ваҳшийликларнинг таг замирида кишиларни муборак Ислом динидан бездириш турганини чуқур англаш лозимлигини уқтирдилар.\nЧунки уларнинг қилмишлари натижасида бутун мусулмон олами учун муқаддас саналган тушунчалар бугун қўрқув ёки нафрат билан тилга олинмоқда, худди ёвузлик, террор сўзлари билан маънодошдек қабул қилинмоқда.\nШу ўринда бир мулоҳаза: ИШИДчи газандалар, хабарларда таърифланаётганидек, кучли, енгиб бўлмас эмас. Ахборот манбалари кўпайган ва тарқалиш тезкорлиги ошган бугунги кунда бу террорчи тўда асосан ахборот хуружига урғу бериб, ўз кучини бўрттириб кўрсатишга уринмоқда. Ҳолбуки, ҳозирча улар учинчи қўл ёки кўринмас кучлар ноғорасига ўйнаётганлари учун ҳам жон сақлаб турибди, эртага манфаатлар тўқнашса ёки вазият талаб қилса, парда ортидаги қўллар дарҳол ИШИДчи “қўғирчоқлар”нинг танобини тортади, бир зумда йўқ қилиб ташлайди!\nБутун дунё афкор оммасининг нафратига учраган ушбу қўпорувчи ташкилот барча қилмишлари учун бандаси олдида ҳам, Яратганнинг ҳузурида ҳам жавоб бериши муқаррар!\nАллоҳ таоло Қуръони каримда бу каби жиноятчиларни вақтинча ўз ҳолларига ташлаб қўйишини ва гуноҳ-маъсиятлари роса кўпайганидан кейин ўзлари хаёл қилмаган томондан бало юбориб, жазоларини қаттиқ беражагини бундай баён қилган: “Уларга муҳлат бериб турганимизни яхшилик деб ўйламасинлар! Муҳлатни уларга гуноҳ ва жиноятлари кўпайиши учун берамиз. Уларга, албатта, хор қилувчи жазо (азоб) бордир” (Оли-Имрон, 178).\nБинобарин, уларни худди шундай кун кутаётир. Эзгулик ёвузлик устидан, албатта, ғалаба қилажак!\nСоғлом эътиқодни оёқости қилаётган ва муборак динимизни ўз манфаати йўлида ниқоб қилиб олаётган кимсаларнинг борлиги барчамизни хавотирга солиши керак. Айниқса, имом-хатиблар бундай нокасларнинг жирканч қилмишларини фош этиб, уларга қарши тинимсиз курашишлари даркор.\nМаълумки, ақидапараст ва бузғунчи ғоялар халқ руҳиятини ичидан емиради. Жамият ҳамжиҳатлигини бузади, халқни жар ёқасига олиб боради. Диний тушунчалардан усталик билан фойдаланиб, кишиларга унинг асл моҳиятини бузиб кўрсатади. Шунингдек, одамларнинг ишонувчанлигидан фойдаланиб, омма орасида норозилик кайфиятини пайдо қилади. Ёшларни эса алдов йўли билан ўзининг қуролига айлантириб, жувонмарг қилади.\nАқидапарастлар фикрича, ислом маърифатини ёйишнинг йўли фақат зўравонликдир. Бунда қўпорувчилар инсонлар қалбига ваҳима солиш орқали ўз қора ниятларига етишни мақсад қилади. Ваҳоланки, Аллоҳ таоло: “(Эй Муҳаммад,) Раббингизнинг йўли (дини)га ҳикмат ва чиройли насиҳат билан даъват қилинг! Улар билан энг гўзал услубда мунозара қилинг!..” (Наҳл, 125) деб амр этган.\nБугунги кунда қуйидаги долзарб вазифаларни адо этиш имом-хатибларнинг дин пешвоси сифатидаги шарафли бурчи, деб биламан: Биринчи, имомлар бутун вужуди билан масъулиятни ҳис этиб, ИШИД каби бузғунчиларга қарши курашиши ва мусулмонларни тўғри йўлга бошлаши зарур. Бугунги кунда имом-хатиб бепарво бўлиши мутлақо мумкин эмас. Гарчи юртимиз уруш ўчоқларидан йироқ бўлса-да, бу хатарнинг олди олинмаса, унинг тафти етиб келиши мумкин. Шунинг учун имомлар тинчликнинг қадри нечоғли улкан эканини ҳаётий мисоллар билан халққа етказиши зарур.\nИккинчи, ҳозирда Ироқ ва Суриядаги нотинчликлар оқибатида миллионлаб болалар оч-наҳор қолгани, бир бурда нон учун илҳақ бўлаётганини айтиш керак. Фараз қилайлик, ёш бола “Отажон, нон беринг”, деб зорланса, киши қандай ноқулай кўйга тушади? Бизнинг фарзандларимиз подшоҳ каби эъзозда бўлаётганини ёдда тутайлик. Имом-хатиблар фаровонлик қадрини халқимизга мана шу каби таъсирли мисоллар билан тушунтиришлари даркор.\nУчинчи, имомларимиз жамоатчилик орасида тинчлик неъмати ҳақида фақат одатий сўзларни такрорлайвермасдан, баъзи давлатларда юз бераётган нотинчликлар, у ерларда минглаб бегуноҳ кишилар ва болалар қурбон бўлаётганини айтсинлар. Жумладан, Ироқ ва Сурия ҳудудидан ҳаж сафарига отланганларни ИШИД террорчи ташкилоти портлатиб юбориш билан таъқиб қилаётган бир пайтда, юртимиздан муборак сафарга борган беш мингдан зиёд ҳожиларимиз эмин-эркинлик ва хотиржамликда улуғ амалларни адо этаётганларини халқимизга етказиш зарур.\nТўртинчи, имом-хатиб меҳроб ва минбар эгаси эканини инобатга олсак, жума мавъизасида дунёнинг турли минтақаларида, хусусан, араб мамлакатларида бўлаётган ғалаёнлар ва турли фитналарнинг ортида қандай ғаразли кучлар турганини, қонли тўқнашувлар қайси юртда бўлмасин, Ислом таълимотига бутунлай зид эканини мўмин-мусулмонларга етказиши даркор. Айниқса, бегуноҳ одамнинг қонини тўкиш ҳаромлиги, мусулмонни кофирга чиқариш оғир гуноҳлиги ва ислом диёрларидан ҳижрат қилиш жоиз эмаслигини имом-хатиблар ёшларга ҳужжат-далиллар ва жонли мисоллар билан англатишлари лозим. Нобакорлар Ислом динини ниқоб қилиб, динимизга мутлақо зид ишлар қилаётганини ояту ҳадислар билан тушунтириш керак. Жумладан, Қуръони карим оятида аниқ баён қилинган: “Уларга: “Ер юзида фасод (бузғунчилик) қилманг!” дейилса, улар: “Албатта, биз чин ислоҳчилармиз”, дейдилар. Огоҳ бўлингки, айнан уларнинг ўзлари бузғунчилардир, лекин (буни ўзлари) сезмайдилар” (Бақара, 11–12).\nБешинчи, 2015 йил 31 август куни “Шаҳидлар хотираси” хиёбонида муҳтарам Президентимиз уламолар билан суҳбатда бундай тўс-тўполонларнинг сабабларини, фожиали оқибатларини чуқур англашда ҳамда ёт ғояларнинг асл моҳиятини очиб беришда, жаҳолатга қарши маърифат билан курашишда уламолар ва имомларнинг янада жонбозлик кўрсатишини алоҳида қайд этдилар.\nЗеро, Ислом дини ҳам кишиларни тинчликни асраш ва барқарорликни таъминлаш йўлида имон, инсоф, адолат, ҳамжиҳатлик ва бирдамлик билан ҳаракат қилишга, фитна ва ўзаро адоватга барҳам беришга чақиради.\nИШОНЧ МАСЪУЛИЯТ\t2018-02-04\nTags ИШОНЧ МАСЪУЛИЯТ\nПред. Кичик сабоқнинг катта мукофоти\nСледующая “Ўткан кунлар”ни тушунмаган европалик китобхон


УНУТИШГА ҚАРШИ МУОЛАЖА - Mehrob.uz\nМақолалар access_time24-март, 19:33\nИш ўз эгасининг қўлидан бошқасига ўтса, қиёматни кутаверинг.\nМақолалар access_time19-апрел 2018, 10:45\naccess_time1-июль, 12:54 visibility419\n– Аллоҳ таолога қайтиш. Аллоҳ таолонинг Ўзидан унутишни бартараф қилишини астойдил сўраш, Қуръони Каримни қалбига жо этишини сўраб дуо қилиш лозим. Аллоҳ таоло:\n«Қачонки унутсанг, Роббингни зикр қил ва: «Шоядки, Роббим мени бундан яқинроқ яхшиликка ҳидоят қилса», дегин», дейди (Каҳф сураси, 24-оят).\nСуннатда ҳофизани кучайтиришга қаратилган хос намоз ва дуо ҳам зикр қилинган. Қуйидаги ҳадис ўта ғариб ва заиф саналса-да, зикр қилинган дуода жуда буюк маънолар бор.\n«Ота-онам сизга фидо бўлсин, эй Аллоҳнинг Расули! Қуръон дилимдан чиқиб кетмоқда. Уни уддалай олмаяпман», деди.\n«Эй Абу Ҳасан! Сенга ўрганган нарсангни дилингга ўрнаштириб қўядиган калималарни ўргатиб қўяйми? Аллоҳ улар билан ўзингга манфаат беради ва сен ўргатганларга ҳам манфаат беради», дедилар.\nУ зот шундай дедилар: «Жума кечаси кечанинг охирги учдан бирида туришга қодир бўлсанг, бу гувоҳ бўлинадиган соатдир. Унда дуо ижобат бўлади. Биродарим Яъқуб ўз ўғилларига «Сизлар учун Роббимдан мағфират сўрайман», деган. У Буни жумъа кечаси келишини(кўзлаб) айтган. Агар қодир бўлмасанг, унинг ўртасида тур. Агар бунга ҳам қодир бўлмасанг, аввалида тур. Тўрт ракъат намоз ўқи. Биринчи ракъатда Фотиҳа билан Ёсин сурасини ўқи. Иккинчи ракъатда Фотиҳа билан «Ҳаа миим» – Духон сурасини ўқи. Учинчи ракъатда Фотиҳа билан «Алиф-лаам-миим, танзийлу…» – Сажда сурасини ўқи. Тўртинчи ракъатда Фотиҳа билан муфассалдаги «Таборак» сурасини ўқи. Ташаҳҳуддан фориғ бўлганингда Аллоҳга ҳамд айт ва Аллоҳга гўзал сано айт. Менга гўзал салавот айт. Бошқа набийларга ҳам. Мўминлар ва мўминалар ҳамда сендан олдин иймон билан ўтган биродарларинг учун мағфират сўра. Ана шулардан сўнг «Аллоҳим! Менга раҳм қил, мени боқий қолдирганингча маъсиятларни тоабад тарк этай. Менга раҳм қил, ўзим учун фойдасиз бўлган нарсаларга уринмай. Мени Сени мендан рози қиладиган яхши назар ила ризқлантиргин. Аллоҳим! Эй осмонлару ернинг ихтирочиси! Эй жалол, икром ва мислсиз иззат эгаси! Эй Аллоҳ! Эй Раҳмон! Жалолинг ила, Юзингнинг нури ила сўрайман! Қалбимга Китобингни Ўзинг менга ўргатганингдек ёд олишни барқарор қилгин! Уни Сени мендан рози қиладиган тарзда тиловат қилиш ила мени ризқлантиргин.\nАллоҳим! Эй осмонлару ернинг ихтирочиси! Эй жалол, икром ва мислсиз иззат эгаси! Эй Аллоҳ! Эй Раҳмон! Жалолинг ила, юзингнинг нури ила сўрайман! Китобинг ила кўзимни мунаввар қил. У билан тилимни равон эт. У билан қалбимни очгин, кўксимни кенг қилгин. Баданимни унга ишлатгин. Ҳақда менга Сендан ўзга ёрдам бера олмас. Уни Сендан ўзга бера олмас. Аллоҳдан бошқада куч ҳам, қувват ҳам йўқ», дегин.\nЭй Абу Ҳасан! Буни уч ёки беш, ёки етти жума қилгин. Аллоҳнинг изни ила сенга ижобат қилади. Мени ҳақ ила юборган Зотга қасамки, бу ҳеч бир мўминни четлаб ўтмаган».\n«Аллоҳга қасамки, беш ёки етти (жума) ўтиши билан Али Расулуллоҳ соллаллоҳу алайҳи васалламнинг ҳузурларига худди аввалгига ўхшаш мажлисда келди ва:\n«Эй Аллоҳнинг Расули! Авваллари тўрт оят ёки шу атрофда ёд олар эдим. Қачон уларни ўқийман десам, ёдимдан чиқиб қолар эди. Бугун эса қирқ ва шу атрофда ёд олмоқдаман. Қачон уларни ўқисам, худди Аллоҳнинг Китоби кўзим олдида тургандек бўлади. Ҳадисни ҳам эшитар эдим. Агар қайтармоқчи бўлсам, ёдимга келмас эди. Бугун ҳадисларни эшитаман, агар уларни айтиб берсам, бир ҳарфини ҳам қолдирмайман», деди.\n«Каъбанинг Роббига қасамки, мўминсан, эй Абу Ҳасан!» дедилар».\n– Каттаю кичик гуноҳни тарк этиш, чин қалбдан тавба қилиш. Комил иймон билан гуноҳ бир қалбда жам бўлмайди. Гуноҳ қалбни Қуръони Каримдан тўсади. Ёдлаган бўлса ҳам, Қуръон ундан қочади. Чунки Аллоҳ таоло Қуръондан аввал иймонни беради.\nИмом Аҳмад Абдуллоҳ ибн Амрдан келтирган ривоятда шундай дейилади: «Бир киши Расулуллоҳ соллаллоҳу алайҳи васалламнинг ҳузурларига келиб: «Эй Аллоҳнинг Расули, мен Қуръон ўқияпман-у, уни қалбимда сақлаб қола олмаяпман», деди. Шунда Расулуллоҳ соллаллоҳу алайҳи васаллам: «Қалбингдан иймон қочибди. Бандага Қуръондан аввал иймон берилади», дедилар.\nАбдуллоҳ ибн Муборак Абдулазиз ибн Абу Довуддан ривоят қилади: «Заҳҳок ибн Музоҳимнинг: «Аллоҳ таоло: «Сизга қайси бир мусибат етса, бас, ўз қўлингиз қилган касбдандир», деган (Шууро сураси, 30-оят). Қуръонни унутиш эса мусибатларнинг каттасидир», деяётганини эшитдим».\n– Бардавом такрор, доимий тиловатда юриш. Юқоридаги ҳадисда зикр қилинганидек, акс ҳолда қочоқ туядан ҳам тез қочиб кетади.\n– Ёдлаганларини намозларда зам қилиб ўқиш. Ибн Умар розияллоҳу анҳудан ривоят қилинади: «Набий соллаллоҳу алайҳи васаллам: «Қуръон соҳиби агар уни кечаю кундуз намозида ўқиса, ёдида тутиб туради. Намозида ўқимаса, унутади», дедилар.\n– Истиғфорни кўпайтириш. Истиғфорни кўпайтириш гуноҳларни кетказиб, қалбни очади.\n– Саноқ. Саноқ сабоқни яхши ёдлаш билан бирга, ёдланганларнинг унутилмаслигига ёрдам беради.\nБир устоз талабасига дарсни юз марта такрорлашни буюрар экан. Бир куни талаба такрорни бошлаб, ўн мартадаёқ ёдлаб олибди. Бироқ устозининг амрига биноан, яна ўқийверибди. У овозинибаралла қўйиб ўқиётган экан. Шу пайт девор ортидан қўшни кампир уни чақириб: «Ҳой эси паст! Дарсингни мен ёдлаб бўлдим, сен ўқишдан тўхтамаяпсан, ҳали ҳам ёдлай олмадингми?» деб қолибди. У: «Нима қилай энди? Устозим саксон марта қайтаришни буюрган. Ҳақиқатда ёдлаб олган бўлсангиз, ўқиб беринг-чи?!» дебди. Кампир тушмагур дарсни ёддан тўлиқ ўқиб берибди. Бир ҳафтадан кейин йигит кампирни чақириб: «Хола, бир ҳафта олдин ёдлаб берганингиз анави дарсни яна бир ёддан ўқиб беринг-чи?!» деб қолибди. Кампир эса: «Қанақа дарс? У эсимда қоларканми?» дебди. Шунда йигит: «Аммо мен унутганим йўқ, чунки кўп такрор қилган эдим», деган экан.


"Eşkıya Dünyaya Hükümdar Olmaz" (Ёмонлик дунёга устун бўлолмас)нинг 6-мавсуми тугади, Қирмизигулнинг янги мусиқий албоми чиқмаяпти. Одам зерикиб кетди. Шу туфайли бугун спорт ҳақида гаплашамиз.\nКириш бироз мантиқсиздек туюлмадими?\nШунақа! Чунки бугун мантиқсизликни майнавозчилик даражасига чиқарган воқеа ҳақида гаплашамиз. Барчаси "Оламспорт"да чиққан қуйидаги хабар билан боғлиқ.\nОлимпиада — ҳар 4 йилда ўтказиладиган спорт оламидаги энг йирик воқелик. Унда иштирок этиш ҳар бир атлет учун шараф. Турнирнинг тантанали очилиш маросимида ўз ватани байроғининг тамсилчиси сифатида чиқиш эса ҳар бир спортчининг азалий орзуси ҳисобланади. Бироқ, бу бахт ҳаммага ҳам насиб қилавермайди.\nБунга қадар олимпия ўйинларида Ўзбекистон спорт делегациясининг байроқдори вазифасини бажарган спортчилар рўйхати:\n1996 - Темур Ибрагимов (бокс)\n2000 - Муҳаммадқодир Абдуллаев (бокс)\n2004 - Абдулла Тангриев (дзюдо)\n2008 - Дилшод Маҳмудов (бокс)\n2012 - Элшод Расулов (бокс)\n2016 - Баҳодир Жалолов (бокс)\nЖорий олимпиадада бу вазифани Бобо-Усмон Батуров ҳамда афсонавий Чусовитина бажариши керак эди. Бироқ, бугун МОҚ бош котиби бу вазифа Баҳодир Жалолов ва Нигора Турсунқулованинг зиммасига ишониб топширилганини эълон қилди.\nОйбек Қосимовнинг таъкидлашича, бу қарор қабул қилинишида 2 та асос инобатга олинган:\n1. Ҳар бир спорт турида мусобақалар жадвали инобатга олинибди.\nСавол туғилади: Ўз ишининг усталари жамланган МОҚдек нуфузли ташкилот бу жиҳатни олдинроқ инобатга ола билмаганми? Янглишмасам, мусобақалар тақвими Чусовитина ва Батуров байроқдор сифатида танланишида олдин ҳам маълум эди.\n2. Барча спортчилар, делегация аъзоларининг фикри инобатга олинибди.\nТасаввур уйғонади: Токиодаги делегация таркибида Батуров ва Чусовитинанинг тамсилчи бўлишидан норозилар бор. Демак, ички муҳит ҳавас қиларли даражада эмас. Спортда руҳий ҳолатнинг ўрни жисмоний тайёргарликдан кам эмаслигини инобатга олсак, баъзи атлетларимиз мусобақа стартидан аввал мағлубиятга учради.\nЧусовитинага нисбатан ҳурматсизлик\nСавол уйғонади: Хўп, байроқдорлар ўзгарибди. Бу шунчалик йирик воқеами?\nҲа, қачонки, бу ҳуқуқ Оксана Чусовитинадан тортиб олинга бўлса. Уни танимайдиганлар учун маълумот:\nОксана Чусовитина — 46 ёш. Барселонадаги олимпия ўйинлари чемпиони, 3 карра жаҳон чемпиони, Осиё ўйинлари ғолиби, қаторасига 7 бор ёзги Олимпиадада иштирок этган ер юзидаги ягона аёл спортчи сифатида гиннеснинг рекордлари китобига киритилган.\nЮқоридаги фактларнинг ўзи Чусовитина Ўзбекистон тарихидаги энг буюк спортчи эканига далолат эмасми. Агар камлик қилса, яна битта маълумот: у олимпия ўйинларида чемпион бўлганда (1992) бугун байроқдор сифатида чиқадиган Баҳодир Жалолов ва Нигора Турсунқуловалар ҳали туғилишмаган эди.\nШундай экан, МОҚ қайси мантиқ билан байроқдорларни алмаштирди? Бу спортчиларнинг руҳий ҳолатига жиддий таъсир қилгани аниқ. Батуров бу борада гапиришни истамаган бўлса, Чусовитина хафалигини яшириб ўтирмади:\n"Биласизми, нима учун байроқдорликни олиб қўйишганини менга тушунтиришмади. Шунчаки мени бормаслигимни айтишди, тамом.\nМотивацияни ўлдиришди. Бундай қилиш мумкин эмас. Шунчаки тушунтирса бўладику, барчамиз одаммиз, тушунамиз".\nКўриняптики, бу қарор делегациядаги ички муҳитни бузиб юборди. Шунингдек, бу афсонавий спортчининг шахсиятига нисбатан улкан ҳурматсизликдир. Чусовитинанинг ўрнида шахсан мен бўлсам, жавоб тариқасида олимпиадада иштирок этишдан бош тортардим. Тўғри, ватан туйғуси, унинг шаъни деган нарсалар бор. Лекин, унутмаслик керак, Чусовитина спортчи сифатида ватан олдидаги бурчини ортиғи билан адо қилиб қўйганлардан. Кўрамиз, бухоролик афсона МОҚнинг мантиқни "йиғлатган", "хўрлаган" қарорига қандай жавоб қайтарар экан?\nТокио Олимпиадасида Оксана Чусовитинани байроқдор қилиш учун бир неча сабаб\nP.s. Юқоридаги фикрларнинг барчаси шахсий. Қўшилмаганларнинг қўшилмасликка ҳаққи бор.\nЛитва-2021. Ўзбекистон Эронга қарши тўлиқ оқ либосда ўйнайди\nMr.NoBoDy 24.09.2021 14:23\nРюдигер келажаги ҳақида: "Ҳали бошқа клублар билан гаплашмадим, фақат "Челси" билан"\nMr.NoBoDy 24.09.2021 14:17\nМухлис фикри: "Хорижлик мураббийлар тез дангаса бўлиб қолади"\nMr.NoBoDy 24.09.2021 14:00\n"Реал" япониялик Кубо билан шартномани узайтиради\nMr.NoBoDy 24.09.2021 13:51\nБАА. "Шабаб Ал Аҳли" ва "Шаржа" ўртасидаги ўйинда 7 та гол...\n19.09.2021 01:00 519 47\nЛаЛига. "Валенсия" - "Реал Мадрид"...\n20.09.2021 08:34 321 47\nЕЧЛ. "Ливерпуль" "Милан"дан устун, ПСЖга Месси ҳам ёрдам...\n16.09.2021 02:34 309 47\nАнглия Лига Кубоги. "Манчестер Юнайтед" турнирни тарк этди,...\n23.09.2021 02:17 303 47\nUFC 266 Embedded (эпизод 3)\nVideo obzor matcha Kadis - Barselona (23.09.2021)\nVideo obzor matcha Granada - Real Sosedad (23.09.2021)


00:00 / 12.03.2007 | eski savollar | 1730\nШайҳ ҳазратлари, саволим заиф булса узр. Мен энг ками билан 4 ой купи билан 7-8 ой уйдан ҳизмат сафари билан узоқда буламан. вақт утиши мобайнида талоқ тушиши мумкинми? тушса никоҳни янгилаш керакми? яна шундай ҳолат булди-ки телефон орқали қаттиқ тортишиб қолиб талоқнинг бошқа шаклдаги куринишини, я'ни "кет юқол" деб юбордим, бундай ҳолатда масофадан туриб қайта никоҳни қандай қилса булади?\nВақт ўтиши билан талоқ тушмайди. Мазкур гапни талоқ ниятида айтсагина талоқ тушади. Бўлмаса, йўқ. Агар талоқ тушса, аёлимни ўзига қайтариб олдим дейиш билан кифоя қилади ва буни аёлнинг ўзига билдириш керак.


«ВКонтакте» асосчиси Павел Дуровдан 10та жуда муҳим маслаҳат\n10:14 / 15.02.2017\n«ВКонтакте» ижтимоий тармоғи асосчиси Павел Дуров тармоқдаги ўз саҳифасида уни яратиш жараёнида олган 10та дарси ҳақида изоҳ қолдирди. Компания 2016 йилнинг 10 октябрь куни ўзининг 10 йиллигини нишонлади.\n1. Ҳаммасини тезликда бажариш мумкин. Мен «ВКонтакте»нинг биринчи нусхасини 2006 йилда бир ойда тайёрладим. У дарров ривожланиб кетди. Аксариятнинг фикридан фарқли равишда, иш ёки тез ва сифатли қилинади ёки узоқ ва ёмон.\n2. Ҳаммасини тезликда бажариш керак. 2006 йилда «ВКонтакте» билан бир вақтда шундай концепцияга эга яна бир неча сайтлар пайдо бўлди. Ҳозирда улар «ВКонтакте» тезроқ ривожлангани учунгина эсдан чиқиб кетди.\n3. Чекланган жойга қараб ўсиш лозим. «ВКонтакте» СПбГУ форумининг омадидан пайдо бўлди, СПбГУ форуми эса – тилшунослар учун сайт омадидан. Ҳар бир кейинги қадам ҳозирги тажрибангиз асосига қурилган бўлиши керак.\n4. Одамлар – тентак эмас. Улар сиз таклиф этаётган нарсанинг сифатини барибир ҳис этишади. Ҳар бир кичик деталь ҳам янги фойдаланувчиларни жалб этади.\n5. Бир неча вазифани бажариш – самарали. Мен «ВКонтакте» фаолият юритган илк ойларда барча кодни, графикани, интерфейслар ва маркетингни яратдим. Бир неча ишни бирданига бажариш алоқа учун вақтни сарфламаслик имконини беради.\n6. Фақатгина ўзингизнинг ички сезгингизга қулоқ солишингиз керак. Ҳар гал “ёши катта ва ақлли”ларнинг фикрига қулоқ солганимда, вақтни бекорга сарфлаганман. Агарда сиз қилиш керак, деб ўйласангиз – кўпчиликнинг фикрига эътибор ҳам берманг.\n7. Сон сифатни қопламайди. «ВКонтакте» жамоаси у қадар катта эмасди, бироқ истеъдодли ва мотивацияга эга кишилардан ташкил топганди. Бундай жамоа ойлик иш ҳақи учун хизмат қиладиган ёлланма ишчилар армиясидан кўпроқ самара келтиради.\n8. Ҳеч кимга 100 фоизга ишониш керак эмас. Сиз кимнидир ишончга лойиқ деб ҳисоблашингиз ва уни бир неча йил билишингиз ҳеч қандай аҳамиятга эга эмас – муҳим масалаларни шахсан назорат қилиш керак.\n9. Қўрқув ҳеч қандай аҳамиятга эга эмас. «ВКонтакте»ни бошқариш пайтида кўп нарсалар содир бўлди – DdoS-ҳужумлар, жиноий ишлар, акциядорлар уруши, эриб кетган серверлар, медиа жанглари, даъво аризалари, фитналар. Ҳиссиётга берилиш самарали эмас – нима қилиш керак бўлса, шуни қилинг.\n10. Принциплар келадиган эҳтимолий фойдадан юқори туриши керак. «ВКонтакте» рақобатчилари фойдаланувчилардан реклама берувчилар, акциядорлар, амалдорлар фойдасига воз кечишганда, биз улар манфаатини ҳимоя қилдик. Бошқаларга яхшилик келтириш – ҳақиқий омаднинг сиридир.\n08:40 / 29.04.2018\n00:31 / 27.04.2018


Ўзбекистон президенти Конституция куни муносабати билан 104 кишини афв этиш ҳақида фармон имзолади\n24 май 2022, Тошкент вақти: 02:25\nЎзбекистон президенти Шавкат Мирзиёев Конституция қабул қилинганлигининг 28 йиллиги муносабати билан “жазони ижро этиш муассасаларида жазо ўтаётган ҳамда қилмишига чин кўнгилдан пушаймон бўлган ва тузалиш йўлига қатъий ўтган” 104 нафар фуқарони афв этишга фармонни имзолади.\nЎзА хабарига кўра, фармон билан афв этилган шахсларнинг 6 нафари асосий жазодан тўлиқ озод этилган, 50 нафари жазони ўташдан муддатидан илгари шартли озод қилинган, 17 нафарининг озодликдан маҳрум этиш жазоси енгилроқ жазо билан алмаштирилган. Шунингдек, 41 нафар шахсга тайинланган қамоқ жазосининг муддати қисқартирилган.\nАфв этилганларнинг 13 нафари чет эл фуқаролари, 9 нафари 60 ёшдан ошган шахслар, 1 нафари аёл ҳамда 21 нафари тақиқланган ташкилотлар фаолиятида қатнашган шахслар экани айтилмоқда.\nЎтган йили Ўзбекистон президенти Конституция куни муносабати билан 92 кишини афв этганди.\nУндан сўнг шу йил февраль ойида Ш. Мирзиёев 58 нафар маҳкумни , Хотин-қизлар куни муносабати билан (март ойи) 83 нафар маҳкумани, Рамазон ҳайити арафасида (май ойи) 258 кишини, Мустақилликнинг 29 йиллиги арафасида (август ойи) 113 нафар шахсни афв қилган.


Ишлатилган кемалар | ScanMarine\nАренда и продажа яхт > Продажа яхт по всему миру > Ишлатилган кемалар\nМаълумки, жуда оддий яхта ҳам – анча қимматли мулк бўлганлиги туфайли бундай кемани ҳар ким ҳам сотиб олиш имконига эга эмас. Шунга қарамай, бу кемасозлик корхоналарига ўзи учун янги кема буюртма қилиш учун етарлича маблағлари бўлмаган одамларнинг орзулари амалга ошмаслиги мумкинлигини асло англатмайди. Ҳозирда яхтага қаттиқ қизиққан одамларнинг кўпчилиги илгари ишлатилган яхтани сотиб олиш, хусусан, бир неча сабаблар бўйича аъло вариант деб ҳисоблайдилар.\nИлгари ишлатилган яхталарни сотиб олиш афзалликлари\nЭнг аввало, илгари ишлатилган яхта ва катерларни сотиб олиш, албатта, янгиларига нисбатан анча арзонга тушади. Айнан қанчага арзонга тушиши – кеманинг техник ҳолатига ва айрим бошқа муҳим омилларга боғлиқ бўлади. Айнан шу, чамаси, илгари ишлатилган кемаларни сотиб олишнинг асосий сабаби ҳисобланади.\nБироқ, илгари ишлатилган яхтани арзонроқ сотиб олиш мумкинлиги айнан илгари ишлатилган кемани сотиб олишнинг ягона сабаби ҳисобланмайди. Бундай ҳолатда, кема қурилишини кутишга зарурат йўқлиги ҳам муҳимдир: одатда, тўловдан ва барча керакли ҳужжатлар расмийлаштирилгандан сўнг дарҳол кемада денгизга чиқиш мумкин.\nЯна бир муҳим вазиятни ҳам қайд этиш керак. У шундан иборатки, айрим илгари ишлатилган яхталар айнан бунгача машҳур одамлар мулки бўлганлиги билан қизиқиш уйғотади. Кўплаб ҳолатларда, бундай кемалар янгиларига нисбатан ҳатто қимматроққа тушади.\nИлгари ишлатилган яхталарни қандай сотиб олиш мумкин?\nИлгари ишлатилган яхтани кеманинг техник ҳолатига ҳақиқатан мувофиқ бўладиган нарх бўйича сотиб олиш учун уни тажрибали яхта брокери, масалан, Cofrance SARL компанияси ёрдамида харид қилиш керак. Мутахассисларимиз албатта “нарх/сифат”нинг энг оптимал мувофиқлигига эга вариантни танлаб берадилар. Бундан ташқари, биз кеманинг олди-сотди шартномасининг тўлиқ юридик кузатувини таъминлаймиз.


Қозоғистонда Парламент сайлови ўтди\nҚозоғистонда Парламент Мажилиси ва маҳаллий маслаҳатлар депутатлари сайлови якунланди.\nҚозоғистон Марказий сайлов комиссиясининг маълумотларига кўра, мамлакатнинг 12 вилоятида сайлов участкалари Нур-Султан вақти билан соат 20:00да, 5та ҳудудда эса соат 21:00да ёпилган. Шундай қилиб, навбатдаги сайлов компанияси муносабати билан очилган 12та вилоятдаги 8141та ва 5та ҳудуддаги 1853та сайлов участкалари ўз ишини якунлади. Бундан ташқари, сайловчилар Қозоғистоннинг 53та хорижий давлатдаги ваколатхоналарида очилган 66та сайлов участкасининг 10тасида овоз беришди. Айни пайтда бошқа мамлакатларда овоз бериш ҳамон давом этмоқда. АҚШ ва Канададаги Қозоғистон фуқаролари 11 январь куни Нур-Султан вақти билан соат 07:00да овоз беришни тўхтатадилар.\nТаъкидлаш жоизки, вилоятлар, республика аҳамиятига молик шаҳарлар ва пойтахт сайлов комиссиялари томонидан тақдим этилган маълумотларга кўра, соат 20:00га қадар рўйхатдаги жами сайловчиларнинг 63,1 фоизи овоз берган.\n«Егемен Қазақстан», 2021-01-12, 03:01 189


Пирло: «Мослашиш даври тугади. Рождествогача 10та финал кутиб турибди»\nЮвентусАндреа Пирлобош мураббий\n«Ювентус» бош мураббийи Андреа Пирло А Сериянинг 8-туридан ўрин олган «Кальяри»га қарши баҳс олдидан ўз фикрларини билдирди.\n«Кальяри»га қарши принципиал ўйин бўлади. Чемпионат аллақачон бошланган, мослашиш даври тугади. Рождествогача 10та ўйинимиз бор ва буларнинг барчаси финал кабидир. Жамоанинг жанговар руҳини кўришни истайман. Натижаларга эришиш учун кўп ҳаракат қилишимиз керак», – дея Пирлонинг сўзларини келтиради Tuttosport.\n«Ювентус» – «Кальяри» ўйини бугун, 21 ноябрь куни бўлиб ўтади. Беллашув Тошкент вақти билан 00:45да бошланади. 7-турдан сўнг Турин клуби 13 очко билан 5-ўринни, «Кальяри» эса 10 очко билан 11-поғонани эгаллаб турибди.


Модерна ваксина билан эмланган беморда салбий ҳолат аниқланди. — Sof.uz\nМодерна ваксина билан эмланган беморда салбий ҳолат аниқланди.\n26.12 13:31 485 Тиббиёт\nАҚШнинг Массачусец штати Бостон шаҳрида коронавирусга қарши эмланган шифокорда ўткир аллергик реаксия кузатилган. Шифокор Модерна компанияси ваксинаси билан эмланган. Бу ҳақда "Нев Ёрк Тимес" хабар берган.\nҚайд этилишичa, шифокор 24 декабр куни эмланган. Ваксина юборилгандан бир неча дақиқа ўтиб, унда ўткир аллергик реаксия кузатилган ва унга аллергияга қарши дори берилган.\nБемор шошилинч тиббий ёрдам бўлимига юборилган, у ерда текширувдан ўтган ва бироз вақт ўтгач унга рухсат берилган.\nТаъкидланишича, у ҳозирда ўзини яхши ҳис қилмоқда.\nМодерна компанияси воқеани текшириш ниятида эканини маълум қилган, аммо ҳолатга изоҳ бермаган.\nАввалроқ, Модерна компанияси ваксинаси самарадорлиги 94,1 фоизни ташкил қилган. Касалликнинг оғир шаклига қарши 100 фоиз самара кўрсатган. Препаратни синовдан ўтказиш пайтида плацебо гуруҳига кирган бир киши вафот этган.\n26.01 23:21 2004\nКеча, 21:38 1196


“Хожимайхона” булоғи шифобахш суви аҳолига етказилади — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/ “Хожимайхона” булоғи шифобахш суви аҳолига етказилади\n“Хожимайхона” булоғи шифобахш суви аҳолига етказилади\nМуҳтарам Юртбошимиз ташаббуси билан Бойсун тумани аҳолисини тоза ичимлик суви билан таъминлаш бўйича амалий ҳаракатлар бошланди.\nОсмон билан бўйлашиб турган Бойсун тоғ бағридаги мўъжизавий “Хожимайхона” булоғидан секундига бир куб, айрим ҳолларда икки кубдан ортиқ шифобахш, энг тоза, ҳеч қаерда тенги йўқ сув чиқади. Бу халқимизнинг бойлиги, инсонларга саломатлик улашгувчи бебаҳо неъматдир. Ушбу ноёб сувни асраш, ундан аҳолини баҳраманд этиш барчамизнинг муқаддас бурчимиз саналади.\nЎзбекистон Республикаси Вазирлар Маҳкамасининг 2017 йил 24 июлдаги “Сурхондарё вилоятининг Бойсун тумани аҳолисини сифатли ичимлик сув билан таъминлаш чора-тадбирлари тўғрисида”ги 538-сонли қарорига асосан умумий қиймати 48,2 млд. сўм бўлган “Бойсун тумани маркази ва қишлоқ аҳоли яшаш пунктларини “Хожимайхона” булоғидан сув билан таъминлаш” лойиҳасини амалга ошириш ишлари бошланди.\n26 июль куни ушбу йирик лойиҳани амалга ошириш юзасидан Ўзбекистон Республикаси Бош вазирининг биринчи ўринбосари — “Ўзбекистон темир йўллари” АЖ бошқарувчи раиси А.Раматов раҳбарлигидаги ишчи гуруҳ вилоятимизга ташриф буюрди. Бойсун туманида мутасадди раҳбарлар, аҳоли вакиллари иштирокида мазкур лойиҳанинг бошланишига бағишланган тадбир бўлиб ўтди.\nТадбирда сўзга чиққанлар, Бойсун тумани аҳолисини узоқ йиллардан буён ичимлик суви муаммоси қийнаб келаётганини, Президентимиз Ш.Мирзиёев ташаббуси билан ушбу хайрли ва савобли иш бошланганини, бу эса бойсунликлар учун тарихий воқеа эканлигини, бу ишлар халқимиз турмуш фаровонлигини янада яхшилаш, аҳоли, фарзандларимиз саломатлигини сақлашда муҳим аҳамиятга эга эканини таъкидлаб ўтдилар.\nТадбир жараёнида “Хожимайхона” булоғидан сув олиб келиш лойиҳаси муҳокама этилиб, мутасадди раҳбарлар, лойиҳачи, пудратчи ташкилотлар зиммасига аниқ вазифалар қўйилди.\nМаълумот учун шуни айтиш лозимки, мазкур лойиҳанинг иккинчи босқичида Шеробод туманига ҳам “Хожимайхона” булоғидан сув олиб келиш белгиланган бўлиб, унинг натижасида 50 мингдан ортиқ туман аҳолисини тоза ичимлик суви билан таъминлаш имконияти яратилади.\nВилоят ҳокимининг “Фейсбук”даги саҳифасидан\nНақдлаштириш учун комиссия тўлови: адолатлими ёки ғирромлик?\nҚАЕРГА БОРСАНГ ҲАМ БАРИБИР ЁРДАМ ПУЛИ ЧИҚАРМАЙМАН!


Facebook ижтимоий тармоғининг янгиликлар лентасидаги видеоларни “сузувчи” ойнада белгилаб қўйиш имкони пайдо бўлди. Энди саҳифанинг қуйи қисмига ўтганда ҳам видео ўз жойида қолади, деб хабар бермоқда Kun.uz.\n“Сузувчи” ойна видеоплеердаги янги тугмачани босиш орқали ишга туширилади. У дастлабки ҳолат бўйича саҳифанинг қуйи чап қисмида жойлашган бўлади. Бироқ фойдаланувчи уни ўзига қулай нуқтага қўйиши мумкин.\nМаълумот учун, аввалроқ ижтимоий тармоқ жорий йилнинг кузидан бошлаб видеоларда реклама жойлаштириши ҳақида маълум қилган эди.


Тошкентда Murad Buildings девелоперлик компанияси томонидан яна бир ажойиб катта лойиҳа - Cambridge Residence мажмуаси барпо этилаётгани ҳақида хабар берган эдик.\nЖорий йилнинг 28 июнь куни Cambridge Residence турар-жой мажмуасининг тантанали тақдимоти ва сотув офисининг очилиш маросими ташкил этилди. Мазкур мажмуа ҳудди «шаҳар ичида қурилган кичик шаҳарча»ни ёдга солади. Унинг ҳудудида 11та турар-жой бинолари, Cambridge International School инглиз мактаби ва болалар боғчаси, савдо мажмуаси ва бошқа қулайликлар мавжуд.\nCambridge Residence Тошкентнинг 3та туманлари чорраҳаси – Олмазор туманининг Шимолий Олмазор ва Кичик ҳалқа йўли кўчалари кесишмасида жойлашган.\nБарча уйлар замонавий, инновацион технологиялар асосида юқори сифатли, хориждан келтирилган қурилиш материалларидан барпо этилган.\nСиз кутган қулайликлар\nЯшил хиёбонда сайр қилиш учун турли хил кўп йиллик дарахтлар ва декоратив ўсимликлар экилган. Тўртта болалар майдончаси ташкил қилиниб, хавфсиз ва замон талабларига жавоб берадиган анжомлар билан жиҳозланган.\nCambridge Residence турар-жой мажмуасида Cambridge International School халқаро болалар боғчаси ва мактаби, савдо мажмуаси, фитнес-марказ, мини-маркет, дорихона ва гул дўкони мавжуд.\nУнутилмас тақдимот кечаси\nМажмуанинг очилиш маросимида резиденциянинг биринчи харидорлари, ҳамкорлар ва компания дўстлари ташриф буюришди. Барча меҳмонлар учун байрам дастурхони тайёрланди. Шунингдек, Ўзбекистон симфоник оркестри меҳмонларга ажойиб байрамона кайфият улашди.\nШу билан бирга ташриф буюрганларга бежирим дизайн асосида сўнгги замон талабларига мос равишда жиҳозланган тайёр хонадонлар намуналари намойиш этилди. Жажжи меҳмонлар эса болалар майдончасида мириқиб ўйнаб, аниматорлар иштирокидаги билим ўйинларида қатнашдилар.\nМурод Назаров, Murad Buildings компанияси асосчиси ва раҳбари:\n«Биз «шаҳар ичида шаҳар» концепциясига риоя қилдик, бу эса турар-жой биноси барпо этибгина қолмай, бутун оила учун қулайликлар яратишни назарда тутади.\nКўп қаватли бинода истиқомат қиладиган ҳар бир одам, нафақат ишончли ва қулай турар-жойга, балки қўл-остидаги инфратузилмага муҳтож. Болалар боғчаси, мактаб, дўконлар, ресторанлар, қаҳвахона, фитнес-марказлар ва шу каби қулайликлар турар-жойга яқин бўлиши мақсадга мувофиқ. Ва юқорида санаб ўтилган талабларга жавоб берадиган илк лойиҳа Cambridge Residence турар-жой мажмуаси, бу йўналишдаги девелоперлардан биринчиси эса Murad Buildings компанияси бўлди».\nБу оқшом йиғилганларни қутлаш учун Тошкентдаги Cambridge International School раҳбари Карл Ли Бейтс ҳам саҳнага чиқди:\n«Кембридж халқаро мактаби – бу машҳур, Британия дастури бўйича билим олишни таъминлайдиган таълим бренди бўлиб, энди у Ўзбекистонда. CIS’да, ҳам мактабда, ҳам болалар боғчасида Буюк Британия ва Австралия, Канада ва АҚШдан педагоглар таълим берадилар. Ўқув жараёнлари инглиз тилида олиб борилади. Мактаб битирувчилари ўрта мактаб таълимини олганлик ҳақида жаҳондаги энг обрўли ҳисобланган иккита халқаро дипломга эга бўладилар.\nФарзандлар келажаги учун\nЭндиликда мажмуа ҳудудида Cambridge International School – Кембридж халқаро мактабининг ҳам қад ростлаши сифатли таълим тизимини таъминлашда хизмат қилади. Мазкур мактабда 3 ёшдан 18 ёшгача бўлган болалар учун таълим, шу жумладан, жаҳон бўйлаб университетларга кириш ҳуқуқини берувчи Cambridge International Examinations имтиҳонларини топшириш имкони тақдим этилади.\nКембридж имтиҳонлари натижалари турли давлатларда тан олинади ва юқори баҳоланади. Мактаб битирувчилари бутун дунё бўйлаб университетларга кириш ҳуқуқини берувчи Cambridge Advanced Levels сертификатини қўлга киритадилар. Мактабда мактабгача таълимдан тортиб, бошланғич ва ўрта мактаб, шунингдек, юқори синфларда IGCSE, AS ва A Level халқаро сертификациясини ўз ичига олган тўлиқ таълим цикли назарда тутилган.\nЯнада яқинроқ танишинг!\nCambridge Residence турар-жой мажмуасидаги барча имкониятлар ва қулайликлар билан яқинроқ танишишни истасангиз, мажмуанинг ўзида жойлашган сотув офисига ташриф буюришингиз мумкин. Компания бошқарувчиси ташриф буюрганларни кутиб олади ва резиденциядаги турар- жой бинолари ҳамда объектлари жойлашуви билан таништиради.\nЯна бир қулай жиҳати, меҳмонлар мажмуанинг бутун ҳудуди ва шоу-румлари билан махсус гольф-карларда айланиб, танишиб чиқишлари мумкин.\nCambridge Residence турар-жой мажмуасидан ҳозирнинг ўзида 25% чегирма, 36 ойлик бўлиб тўлаш ёки Ўзбекистондаги истаган банк орқали муддатли тўлов маблағи ёрдамида хонадон харид қилиш мумкин.\nСотув офисининг иш тартиби: дам олиш кунларисиз ва тушликсиз, ҳар куни соат 09:00 дан 19:00 гача.\nMurad Buildings девелоперлик компанияси\nМанзил: Тошкент шаҳри, Авалон бизнес-маркази, 1-қават, Ойбек кўчаси, 38а.\nТелефон: +99871 200-88-22\nCambridge Residence турар-жой мажмуаси\nМанзил: Тошкент, Олмазор тумани, КҲАЙ ва Шимолий Олмазор\nТелефон: +998 71 200 88 22


Ёпиқ далада бодринг етиштириш | АгроОлам.Uz\nДомой Иссиқхона Ёпиқ далада бодринг етиштириш\nЁпиқ далада бодринг етиштириш\nБОДРИНГ ЕТИШТИРШ УЧУН ЕР ТАЁРЛАШ:\nБодринг экиш учун ер жуда унимдор чириндига бой, сувни яхши ўтказадиган, намни ўзида яхши сақлайдиган бўлиши лозим. Бодринг экишдан олдин ерга 8-10 см қалинликда чириган гўнг солиб яхшилаб хайдалади. Иссиқхона тупроғи 25 см қатламига (3:1 нисбатда) чиринди солинади. Бодринг етиштириш учун иссиқ, таркиби 20-30% органик озуқага эга бўлган тупроқ талаб этилади. Тупроқдаги pH (тупроқнинг ишқорийлиги) хажми 5,5-6,5 нормада бўлиши тавсия этилади. ЕС (тупроқдаги тузнингконцентрацияси ва электр ўтказувчанлиги) 2 ни ташкил қилиш керак.\nТупроқ таркибида етарлича кислота етишмаслиги натижасида ўсимликларда магний (Mg) танқислиги кузатилади. Кўчатлар кўчириб экилганда тупроқ ҳарорати 16°С дан паст бўлмаслиги лозим. Бунинг учун пушталар олиниб арик ёки пушта 35-40 см чуқурликда қазилади ва унга 10-15 см қалинликда ярим чириган гўнг солинб усти ёпилади. Тупроқнинг ҳарорати 12°С бўлганда ўсимлик ўсиши секинлашади. Бутун вегетация даврида тупроқ ҳарорати кечаси 18°С, кундузи 22°С бўлиши тавсия этилади. Ҳароратнинг ушбу кўрсаткичдан паст бўлиши ҳосилдорликнинг пасайишига сабаб бўлади. Тупроқнинг намлиги 70-80% бўлгани маъқул.\nЎзбекистон шароитидан келиб чиққан холда\nбодринг кўчати қуйидаги усулда тайёрланади:\n1. УРУҒНИ ТУВАКЧАЛАРГА ЭКИШУСУЛИ БИЛАН;\nКўчат экиш даври 4 мавсумга бўлинади:\n1. Ёзги-кузги мавсум;\n2. Кузги-қишки мавсум;\n3. Қишки-баҳорги мавсум;\n4. Баҳорги-ёзги мавсум;\n1 Га майдонга етарли кўчат олиш учун 28-30 000 та уруғ олинади. Уруғларнинг оралиғи 10-15 см, чуқурлиги 2 смни ташкил этиш мақсадга мувофиқ бўлади.\n4. Ёзги-кузги мавсум: август\n5. Кузги-қишки мавсум: сентябрь\n6. Қишки-баҳорги мавсум: январь\n7. Баҳорги-ёзги мавсум: май\nЁзги-кузги ва баҳорги-ёзги мавсум учун уруғни тўғридан\nтўғри ерга экиш усули, кузги-қишки ва қишки-баҳорги мавсум\nучун кўчат қилиш усули тўғри келади.\nЭКИН ЭКИШ ВА АГРОТЕХНИК ТАВСИЯЛАР:\nПАРТЕНОКАРПИК БОДРИНГ ДУРАГАЙИНИНГ ПАРВАРИШЛАШ АЙРИМ\nГетерозис, партенокарпик бодринг дурагайи сабзавот хўжалиги илмий текшириш институти селекционерлари томонидан яратилган. Қишки-баҳорги экиш мавсумида уруғи ердан тўлиқ униб чиққандан то биринчи ҳосили теримигача ўсув даври 48-55 кунни ташкил этади. Бодрингни партенокарпик дурагайи, асалари билан чангланувчинавлардан кескин фарқланади, яъни улар жуда ривожланган барг, поя ва илдиз қисмига эга, шу туфайли жуда ҳосилдордир. Шу билан бирга улар ташқи муҳит шароитларига, жумладан, ёруғликка, иссиқликка ва тупроқ таркибидаги озиқага, намликларга жуда талабчандир. Уларнинг бошқа навлардан муҳим устунлиги мевасида\nаччиқ таъми йўқлигидир. Партенокарпик бодрингни чанглатиш керак эмас, чанглатиш уларга салбий таъсир этади, яъни мевалари қинғир, -қийшиқ бўлиб, натижада улар сифати пасаяди.\nОна гул ҳосил қилиш усули бўйича партенокарпик дурагайлар учта гурухга\n1 – аралаш гулловчи ёки ҳам эркак, ҳам оқа гул ҳосил қилувчи.\nП – она гули кўп қисмини ташкил этувчи, эркак гули эса жуда кам миқдорни ташкил этувчи .\nШ – Фақат она гул ҳосил қилувчи, эркак гуллари ҳеч ҳосил қилмайдиган\nҚишки-баҳорги экиш мавсуми даврида иссиқҳоналарда ёругликни кўпайиш, тупроқ ва ҳаво ҳароратини аста-секин кўтарилиб бориши ўсимликлар маҳсулдорлиги ошишини таъминлайди.\nПартенокарпик бодринг дурагайининг мақбул экиш муддати декабрь ойининг оҳирги ўн кунлиги, январь ойининг биринчи ўн кунлиги даври бўлиб, кўчат тайёрлаш бўлимида тувакчаларда тайёрланган 20-25 кунлик кўчатлар экилади. Экилган уруғларни тўлиқ униб чиқишини таъмин этиш учун ҳарорат 26-27°С дан пасайиб кетишига йўл қўймаслик шарт. Тувакчалар усти полиэтилен плёнка билан ёпиб қўйилгани маъкул. Шунда тувакчалар ҳарорати юқори, намлик эса меъёрида сақланиб, тувакларнинг юзасидан 1,5-2 см чуқурликдаги намлигини тезда парланиб қуриб қолишдан сақлайди. Тувакларга уруғ бир донадан экилади. Экиш олдидан тувакчалар яхшилаб намланади, уруғ униб чиқаётганда суғориш амалга оширилади.\nДастлабки уруғлар униб чиқа бошлаш даврида плёнка олиб ташланади. Бодринг жуда тез ўсади ва орадан икки ҳафта ўтгач тувакларни ўсимлик билан шундай қайта жойлаштириш керакки, ҳар 1м2 га 30 та донадан ошиб кетмаслиги керак.\nКўчат етиштириш даврида ҳарорат ва намликни энг қулай меъёрда бўлишини таъмин этиш лозим. Жумладан, ҳаво ҳароратини кундуз қуёшли кунлар 20-23°С, ҳаво булут кунлари 19-20°С ва кечалари 18-19°С, тупроқ ҳарорати 20-22°С дан пасайиб кетмаслиги, ҳавонинг нисбий намлиги эса 70- 75% атрофида сақлаш лозим бўлади.\nБодринг кўчатлари бир текис ўсиши керак. Экиш учун тайёрланган кўчат сифатли 20-25 кунлик бўлиб, 3-4 чин барги бўлиши керак.\nКузги-қишки мавсум учун 15-20 кунлик, қишки- баҳорги мавсум учун 20-25 кунлик кўчат экилади. Майсалар 3-4 та чин барг чиқарган пайтида иссиқхонага ўтказилади.\nТайёр иссиқхона кўчат учлари жануб ва шимол томонга ётқизиброқ 2 қатор қилиб, шахмат тартибида ўтказилади. Кўчат ўтказилгандан 8-10 кун ўтгач тупроқ салгина юмшатиб кўйилади.\nБодринг ўсимликларини парваришлашда ҳароратнинг энг қулай меъёрда сақланишига алоҳида эътибор берилиши лозим, яъни қуёшли кунларда 25-28°С, ҳаво булут кунлари 20-22°С, кечаси 18-20°С бўлиши керак.\nҲароратни 18°С дан пасайиб кетишига йўл қўйиш керак эмас, чунки исиқлик етишмаслигидан ўсимликлар нимжон бўлиб қувватсизланади ва касалликларга чидамлилиги пасаяди.\nҲарорат 15°С дан паст бўлса, ўсимлик ўсишдан тўхтайди, 45°С дан юқори бўлганда эса улар қизиб кетиб, мева тугмай қўяди.\nБодринг учун иссиқхоналар ичидаги ҳаво намлиги 85-90 фоиздан_кам бўлмаслиги лозим. Бодрингни суғориш йилнинг даврига кўра амалга оширилиб, тупроқ намлиги 85-90 фоиздан пасайиб кетишига йўл қўйилмайди. Бодрингнинг асосий хусусиятларидан бири тез ўсиб, жуда кўп кўк масса ҳосил қилишидир. Кўчатлари асосий майдонга экилгандан кейин, ўсимликлар бир хафта давомида сўриларга боғлаб чиқилади ва хар хафта оралатиб уларни осилиб турган каноп ип атрофига ўраб чиқилади. Акс холда ўсимликлар эгилиб ўсиб, ерга тушиб қолади ва уларда жуда кўп мўйловчалар ҳосил бўлади. Каноп ип атрофига ўpaб чиқишни кечикиб бажарилиши ўсимликни қийшиқ ўсишига ва унинг новдалари ёрилиб кетишига, ҳосил миқдорини 20 фоизга камайишига олиб келади.\nҲосилдорликни ошиб боришини ва унинг юқори бўлишини таъмин этувчи энг мухим агротехник тадбирлардан бири бу ўсимликка шакл беришдир. Бодринг яхши ўсиши, илдиз системас яхши ривожланиши учун 4-6чи бўғимгача мевалари териб ташланади.Шакл бериш билан бирга бодринг мўйловчаларини ҳам олиб ташлаш керак, негаки улар орқали ўраб олинган баргларда инфекциялар кўп тўпланади.Ўсимликлардан қийшиқ меваларини ўз вақтида олиб ташлаш жуда мухимдир, чунки уларнинг ўсишига фотосинтез фаолиятида ҳосил бўлувчи пластик модда сарф бўлмаслиги керак.\nЎсимликларни димлаш иссиқхонада бодринг ўстиришнинг самарали усули бўлиб, бу тадбир кўчатларнинг дастлабки ўсиш даврида 2 марта ўтказилади (баҳорда 1-2 соатга, ёзда 30-40 минутга рамалар ёпиб қўйилади. Ҳаво ҳарорати 30°С дан ошмаслиги керак. Сўнг аста-секинлик билан рамалар очилади).\nБодринг экини учун иссиқхона баланд бўлиши катта ахамиятга эга. Бунда тепа шодадаги мевалар ҳам бир текис бўлиб етилади.\nҲосилни мевалари қизиб кетмасдан эрталаб терган маъқул, чунки куннинг иккинчи ярмида терилган мевалар кўп сақланмайди, тез айниб қолади.Тайёр махсулот сифатига катта эътибор билан қараш керак. Кўк мевани жуда ўсиб кетишига йўл қўймаслик керак. Агар ўсиб кетса, унинг сифати ва мазаси йўқолади. Шуни эсдан чиқармаслик керакки, партенокарпик бодринглардаги битта чангланган меваси бошқа 20 та тугилган меванинг нобуд бўлишига олиб келади. Биринчи меванинг ўсиб катта бўлиб кетиши ўсимликни ўсишдан тўхтатиб қўяди.\nЙиғим-терим тугагандан сўнг иссиқхона ўсимлик қолдиқлардан тозаланиб дезинфекция қилинади. Экиладиган ер чопилиб келгуси экишга тайёрлаб қўйилади.\nЭкин экиш чизмаси: 50 X 60 X 90\n(Самарқанд вилояти учун экин экиш чизмаси: 50 X 70 X 90)\nҲАРОРАТ ВА НИСБИЙ НАМЛИК:\nКўчатни иссиқхонага экилаётганда ҳарорат кундузи ва кечқурун 22-23°С бўлиши тавсия этилади. ёки 3 кундан сўнг кундузги ҳарорат 23-25°С, кечқурунги ҳарорат 20°С бўлгани маъқул. Бодринг кўчатининг бўйи 50 см дан ошгандан сўнг кундузги ҳарорат 21-22°С, кечқурунги ҳарорат 17-18°С бўлиши тавсия этилади. Иссиқхонада умумий нисбий намлик 75-80% ни ташкил қилиши тавсия этилади. Намлик 90-100% бўлиб кетиши бодринг учун зарарли ҳисобланади. Бунинг оқибатида турли касалликлар келиб чиқиши мумкин. Намлик махсус ўлчагич ёрдамида ўлчанади.\nБодринг мевасининг 95% ни сув ташкил қилади. Шунингучун бодринг сувни кўп талаб қиладиган ўсимлик ҳисобланади. Хар 3-4 кун оралиғида 1м2 учун 8-10 л сув керак бўлади. Бизнинг шароитимизда икки хил суғориш усулидан фойдаланилади:1. Томчилатиб суғориш.2. Ариқдан суғориш.3. Суғориладиган сувнинг ҳарорати 23-24°С бўлиши керак. Ўсимликлар ўсув даври давомида хар сафар 2-3 маротаба суғоришдан сўнг қатор ораларини 15-16 см чуқурликда юмшатиб чиқиш ва палакларини 2-3 маротаба ростлаб қўйиш, атрофидаги бегона ўтлардан тозалаш керак. Хар хафтада 1 маротаба касаллик тушмаслик учун бодринг палаги фунгицид билан дориланади. Ўсув даври давомида ўсимликларнинг озиқланиши турлича бўлади. Ниҳоллари ердан униб чиққандан то гуллагунча ўсимлик озиқа моддаларининг 10 фоизини, мева туга бошлагунча 20 фоизини, мевалари етилиб териш даврида эса озиқанинг асосий қисмини, яъни 80 фоизини қабул қилади.\nБодринг озиқланишга жуда талабчан ўлиб, шунинг учун у нафақат илдизи орқали, балки поя ва барглари орқали хам озиқа берилишини талаб қилади.\nКўчат экилгандан сўнг мева бергўнга қадар 5г азот (N) ли ўғитлар 10 л сувга эритилиб 10 кун давомида 1-2 маротаба берилади. Мева бериш пайтида 10-12 г 7 кун мобайнида3 маротаба, тўлиқ мева бериш даврида эса 10-15 г 5 кун мобайнида 2-3 маротаба бериш тавсия этилади. Азот (N) ли ўғитларни кўп бериш бодринг сифатига ва чидамлигига салбий таъсир қилади. Фосфор (Р) ли ўғитлар кўчат ёшлик даврида 2-3 г 10 л сувга 10 кун оралиғида 2-3 маротаба, мева бериш даврида 4-5 г 10 л сувга 7 кун оралиғида бир маротаба, тўлиқ мева бериш даврида 3-4 г 10 л сувга 5 кун оралиғида бир маротаба бериш тавсия этилади.Калий (К) ли ўғитлар кўчат ёшлик даврида 8-10 г 10 л сувга 10 кун оралиғида 2 маротаба, мева бериш даврида 8-10 г 10 л сувга 7 кун оралиғида бир маротаба, тўлиқ мева бериш даврида 15-20 г 10 л сувга 3-5 кун оралиғида бир маротаба берилган маъқул. Булардан ташқари кальций (Са), магний (Mg) ва микро элементлар ҳам бериш керак. Кальций (Са) ва магний (Mg) элементларини ёшлик даврида бериш яхши натижа беради. Бодринг учун озуқалар илдизи орқали берилиши керак. Баргидан озуқа берилганда эхтиёт бўлиш керак, чунки баргидан озуқа бериш баргларни касал бўлишига сабаб бўлиши мумкин. Бутун вегитация даврида бодринг кўчати ҳосилга киргандан бошлаб азот (N) нисбати калий (К) ва фосфор (Р) озуқаларига нисбатан 1:2 нисбатда ошириб борилади. Чунки бодринг бошқа экинларга нисбатан азот (N) га кўп талабчан. Иссиқхона тупроғи шўрланмаслиги учун унга таркибида таъсир кучи кам бўлган ўғитларни, жумладан, оддий суперфосфат ва таркибида калий тузи бўлган, калий хлор ва бошқаларни солмаслик керак.Ўсимликларни суғориш учун хам сифати тоза, яъни таркибида туз миқдори хар бир литр ҳисобига 1-2 граммдан кўп бўлмаган сувдан фойдаланиш лозим бўлади. Акс холда тузи кўп бўлган сувларни олдин тиндириб кейин фойдаланиш тавсия этилади.


Путин Фаластин—Исроил можароси фонида иккала томонни зўравонликларни тўхтатишга чақирди - Daryo\n23:21, 18.05.2021 16101\nРоссия президенти Владимир Путин Фаластин—Исроил можаросида ҳар икки томонни зўравонликларга чек қўйиш ва муроса йўлларини излашга чақирди, деб ёзади «ТАСС».\n«Сўнгги кунларда Яқин Шарқдаги кескинлик том маънода авж олганига гувоҳ бўлмоқдамиз ва вазиятнинг ривожланишини хавотир билан кузатмоқдамиз. Фаластинликлар ва исроилликлар ўртасидаги қарама-қаршилик аллақачон кўплаб фуқароларнинг, шу жумладан, болаларнинг қурбон бўлишига олиб келди», — деган Путин.\n«Биз ҳар икки томон зўравонлик ҳаракатларига чек қўйиши ҳамда Бирлашган Миллатлар Ташкилоти (БМТ) Хавфсизлик кенгашининг тегишли қарори ва халқаро ҳуқуқнинг умумеътироф этилган тамойиллари асосида фаол равишда ечим излаши шарт деб биламиз», — дея таъкидлаган Россия президенти.\nПутиннинг қайд этишича, Россия БМТ Хавфсизлик кенгашининг доимий аъзоси сифатида «ўткир инқирозларни тартибга солиш ва бошқа кўплаб долзарб халқаро муаммоларни ҳал қилишга ўзининг муносиб ҳиссасини қўшишга интилиб келади».\n«Биз Суриядаги вазиятни нормаллаштириш учун жуда кўп ишлар қилганмиз, ушбу мамлакатда тинч сиёсий мулоқот ўрнатишга ёрдам бериб келмоқдамиз. Россиянинг воситачилиги туфайли Тоғли Қорабоғ можароси зонасида жанговар ҳаракатлар тўхтатилган, тўлиқ сулҳ таъминланган, ярашув жараёни ва қочқинларнинг қайтиши давом этмоқда», — дея қайд этган у.\nАввалроқ БМТ бош котиби Исроил ва Ғазо сектори ўртасидаги ўт очишларни зудлик билан тўхтатишни талаб қилган эди. Туркия эса фаластинликларни ҳимоя қилиш учун халқаро механизм яратишга чақирди. Хитой Фаластинни Исроил билан низода қўллаб-қувватлашга ваъда берди.\nЎз навбатида Ўзбекистон ҳам Исроил ва Фаластинни зўравонликни зудлик билан тўхтатишга чақирди.\n19:38, 26.09.2021 81827\n21:00, 07.10.2021 52534\n12:56 Бугун 8\n12:39 Бугун 975\n12:26 Бугун 2329\n12:10 Бугун 3619\n19:33, 20.10.2021 54142\n18:32, 19.10.2021 52699


ЕPГА МЕҲP БЕPИНГ, ХАЗИНА ТОПАСИЗ - AmuNews.uz - энг сўнгги янгиликлар\nТоморқам – хазинам, деб бежиз айтилмаган. Шунинг учун ҳам хазинаки, томорқа ер эгаси хонадон ҳудудида эркин меҳнат қилади, ўзи истаган деҳқончилик тури билан шуғулланади, кўнглидаги ҳосилни етиштиради, эҳтиёжидан ортганини бозорга олиб чиқади. Ер эгаси – томорқа хўжалиги – бозор структураси ҳар кимнинг оиласига даромад келтиради, даромади ошган сари оила бюджети барқарорлашиб бораверади, фаровон турмуш тарзи шаклланади. Шунинг учун ҳам Президентимиз бу ҳақда деярли ҳар куни гапираяпти, жон куйдираяпти. Халқимиз бой бўлсин, турмуш шароити яхшилансин, деган мақсадда ҳар бир вилоятга борганларида, энг аввало аҳолининг томорқа ерларидан қандай фойдаланаётганларига алоҳида эътибор қаратаётир.\nТуманимизда ҳам ер билан тиллашиб, унинг ҳар бир қаричидан унумли фойдаланиб, томорқа хўжалигини мўл-кўл даромад манбаи – хазинага айлантираётган деҳқонлар талайгина. Уларнинг томорқа ерларида режали иш юритишлари, вақтида экин экиб, етиштирган маҳсулотларини ўз муддатларида йиғиштириб олишлари, ҳатто такрорий экин экиб, кўнгилдагидай ҳосил олишлари учун, албатта, энг аввало етарли шарт-шароитлар зарур.\nБу ҳақда гап кетганида, давлатимиз томонидан яратиб берилаётган ҳуқуқий асослар, туман фермер, деҳқон хўжаликлари ва томорқа ер эгалари Кенгаши томонидан амалга оширилаётган ишлар, берилаётган йўл-йўриқлар муҳим аҳамият касб этаётганини таъкидлаш жоиз.\nТуман ҳокимининг 2019 йил 20 февралдаги фармойиши билан аҳоли томорқа ерларидан самарали фойдаланишни ташкил этиш бўйича ишчи гуруҳи тузилди. Ишчи гуруҳи туман бўйича хатлов ўтказиб, деҳқон хўжаликлари, аҳоли томорқалари ҳолатини ўрганди. Ўрганишлар жараёнида кам таъминланган хонадонлар ер эгаларининг талаб ва истаклари, ҳудуднинг иқлим, ер, сув шароитларидан келиб чиқиб, аҳоли томорқа ерларида баҳорги экин экиш ишларини ташкил этиш бўйича режавий жадвал ишлаб чиқилди. Унга кўра, 2019 йил баҳор мавсумида аҳоли томорқа ерларида 496 гектар эртаги сабзи, 210 гектар пиёз, 152 гектар саримсоқ пиёз, 450 гектар бодринг, 30 гектар ҳар хил кўкатлар, 596 гектар эртаги картошка, 1250 гектар полиз экинлари, 550 гектар помидор ва 565 гектар бошқа зарурий экинлар экиш белгиланди. Шунингдек, ОФЙ ва МФЙлар кесимида аҳоли томорқаларида боғлар ташкил этиш мақсадида 14223 та хонадонга 157184 туп мевали ва манзарали дарахт кўчатларини жойлаштириш режалаштирилди. ОФЙ ва МФЙлар кесимида тузилган ишчи гуруҳлари хонадонма-хонадон кириб, томорқа ерларидан фойдаланишнинг айни кунлардаги ҳолати билан яқиндан танишдилар. 11 март кунигача 31277 та хонадонда экин экиш, кўчат ўтқазиш ишларининг бориши кузатилганда, айрим ҳудудларда камчиликлар мавжудлиги аниқланди. Яъни, 3740 гектар томорқа ерлари экишга тайёрланган. Кўпчилик хонадонлар эртаги полиз ва сабзавот экинлари экиш, кўчатлар ўтқазиш ишларини кўнгилдагидай ташкил этишган. 1591 гектар ерга эртаги сабзавотлар экилиб, 135178 туп мевали ва манзарали дарахт кўчатлари ўтқазилган. Лекин 560 та хонадонда томорқа ерларини экишга тайёрлаш бўйича бирорта ҳам иш қилинмаган. Бу борадаги ишларнинг боришини ҳудудлар кесимида кўрадиган бўлсак, биринчи сектор бўйича 218 та хонадон томорқа эгаларига, иккинчи сектор ҳудуди бўйича 292 хонадон томорқа эгасига, учинчи сектор ҳудуди бўйича 233 та, тўртинчи сектор ҳудуди бўйича 137 та, туман бўйича жами 879 та хонадон томорқа ер эгаларига ерга нисбатан лоқайд муносабатда бўлганликлари учун огоҳлантиришлар берилди.\nТоморқа хўжалиги иқтисодий барқарорлигини таъминлашда иссиқхоналар фаолиятини йўлга қўйиш муҳим аҳамият касб этади. Шу боис, туманимизда тадбиркорларни жалб қилган ҳолда иссиқхоналар ташкил этиш бўйича лойиҳалар ишлаб чиқилди. Хусусан, мазкур йилда Қиличбой овулидаги “Амирхон” фермер хўжалигида 2 гектар, Қипчоқ овулидаги “Амударё мева-сабзавотчилик илмий-тажриба кластери” МЧЖда 10 гектар, Ўрта қалъа овулидаги “Эрманов Ўрозбой” фермер хўжалигида 2 гектар, Қиличбой овулидаги “Pажапов Омонбой” фермер хўжалигида 2 гектар, Тошёп овулидаги “Озодов Мусабек” фермер хўжалигида 1 гектар, Назархон овулидаги “Худойберганова Амангул” фермер хўжалигида 1 гектар, Қиличбой овулидаги “Эркинбой Қўзибоевич” фермер хўжалигида 1 гектар, Ўрта қалъа овулидаги “Манғит теплица” фермер хўжалигида 1 гектар, туман бўйича жами 20 гектар майдонда тадбиркорларнинг ўз маблағлари ва банк кредит маблағлари ҳисобидан иссиқхоналар ташкил этилиши режалаштирилди. Шуниси эътиборлики, мазкур иссиқхоналарнинг 6 таси лимончиликка ихтисослаштирилган бўлиб, умумий ер майдони 10 гектарни ташкил этади.\nАйни кунларда туманимиздаги моҳир томорқа ер эгалари баҳорги экиш-тикиш ишларини аллақачон ниҳоясига етказдилар.\nБиз ижодий гуруҳимиз билан Холимбег овулида бўлганимизда Эркинбой оға Қўшаевнинг томорқасида барча юмушлар рисоладагидай амалга оширилганини кўриб, кўзимиз қувонди.\nЭркинбой Қўшаевнинг томорқа ер майдони 42 сотих экан. Экин экиб, ундан мўл ҳосил етиштиришнинг ҳадисини олган Эркинбой оға ҳисоб-китобга ҳам жуда пухта эканлар. Биз, тўғриси, моҳир томорқачининг уч йил давомида ўз еридан ундирган ҳосили-ю олган даромади ҳисоб-китоби билан танишиб, ҳавасимиз келди. Сиз ҳам бир эътибор беринг-а!\nЭркинбой Қўшаев 2016 йилда 20 сотих ердан 3 тонна картошка ва пиёз олган. Соф фойда 5 млн. сўм! Помидор ва бодрингдан эса 5,4 млн. сўм соф фойда кўрган! 2017 йилда қўшимча ер олиб, 35 сотих майдонда фақат картошка ва пиёзнинг ўзидан 8,5 млн. сўм даромад олган, соф фойда 7 млн. сўмни ташкил этган. Атиги 0,5 сотих помидордан салкам 4 млн. сўм, 0,3 сотих ердаги бодринг ҳосилидан 4,7 млн. сўм соф фойда олганлар.\nХалқимиз “боғни боқсанг, бор бўлади, ботмон даҳсар ёғ бўлади”, деган ҳикматли иборани билиб айтган. Эркинбой Қўшаевнинг 2018 йилда томорқа еридан олган даромади янада ошди. Фақат картошка ва пиёзнинг ўзидан 11 млн, помидордан 5,2 млн, бодринг етиштиришдан 6 млн. сўм соф даромад олган бўлса, боғдорчиликдан келган фойда янада юқори бўлди. Ўрик, гилос, узум, нок ва олма етиштиришдан Эркинбой оғанинг хонадонига жами 12,75 млн. сўм соф даромад кириб турганини кўрсангиз, томорқа – бу хонадон учун ҳақиқий хазинага айланиб кетганига ишонишингиз табиий.\nБу ёғини сўрасангиз, Эркинбой Қўшаевнинг қўрасида 5 бош қорамол, шундан 2 бош қорамол соғин сигир, 35 бош қуён, 50 та хонаки парранда, 15 бош зотдор курка парваришланаётганини ҳисобга олсак, Холимбегдай туманимизнинг чекка қишлоғида яшаб ҳам ер билан тиллашиб, бой-бадавлат бўлиш, аввало инсоннинг ўзига, тадбиркорлигига, фидойилигига боғлиқ эканлигини англаб етасиз.\nДемак, азизлар, эшигингиз олдидаги кафтдек ер – шунчаки ер эмас, агар меҳр берсангиз, ихлос билан ер табиатига монанд иш юритсангиз – у Сизнинг ҳақиқий хазинангизга айланади. Буни унутманг ва ерга меҳр беринг, меҳр кўрасиз, хазина топасиз, бой бўласиз!


Reuters`нинг собиқ журналисти хакерларга ёрдам бергани учун қамалди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Reuters`нинг собиқ журналисти хакерларга ёрдам бергани учун қамалди\t13:02, 14 апрель 2016\tАҚШ суди Reuters компаниясининг собиқ ходими Мэтью Киза Anonymous хакерлар гуруҳига ёрдам бергани учун икки йилга қамалди. Бу ҳақда “Вести” нашри хабар бермоқда. 2013 йилда журналист хакерлар иши бўйича учта моддага кўра айбдор деб топилган эди. У бир неча нашриётларга, хусусан The Los Angeles Times газетаси таҳририятига эгалик қилувчи Tribune Co корпорацияси компьютер тизимларини бузиб киришда хакерларга ёрдам берган.\nМаълумотларга кўра, Киз хакерларга The Los Angeles Times газетаси таҳририятидаги компьютерларга кириш маълумотларини тақдим этган. Мазкур айбловлар илгари сурилган пайтда Киз Reuters.com сайтида ишлар эди. Кўп ўтмай журналист ишдан бўшатилган. Тергов ҳаракатларидан маълум бўлишича, Киз Tribune Company медиахолдинггидан бўшатилгач, ўч олиш мақсадида мазкур корпорация сайтларига кириш паролларини хакерларга тақдим этган. Хакерлар компанияга келтирган зарар миқдори унча йирик эмас. Бироқ компания ходимлари мазкур муаммони ҳал қилиш учун узоқ вақт ва катта маблағ сарфлаган.


“Ўзини яккалаш”: нима учун, қаерда, қандай? — Teletype\nАйни кунларда деярли барча давлатларда коронавирус тарқалишининг олдини олиш мақсадида тезкор, шошилинч ва қатъий чоралар кўрилмоқда. Масалан, биргина Италиянинг ўзида оммавий ўлимлар кўпайиб кетгани учун ҳам уйидан бесабаб чиққан киши нақ 5 минг евро жаримага тортилиши белгиланмоқда. Шунга қарамай, аҳоли уйда қолишни рад этмоқда. Бунинг ортидан эса вазият тобора кескин тус олиб, кунига юзлаб одамлар ўлими қайд этилмоқда. Вирусга чалинганлар сони жуда кўп.\nЁки Ҳиндистонни олайлик. 1,5 миллиард аҳолиси тўлиқ уйда ушлаб турилибди – ҳеч қандай истисноларсиз. Ушбу тартибга бўйсунмаётганларни полиция куч билан бўлса ҳам уйига ҳайдаб киритмоқда. Эс-ҳуши жойида бўлган киши бу каби манзара-ҳолатлардан вазиятнинг қай даражада эканини англаб-чамалаб олади. Бутун дунё “Уйда қолинг!” деб жар солаётган бир пайтда уйда бўлмасликни тушуниш қийин, оқлаб ҳам бўлмайди.\nБизда ҳам Республика махсус комиссияси томонидан бу борада қатор чора-тадбирлар белгиланди. Жумладан, 1 апрелдан бошлаб Тошкент, Нукус шаҳарлари ва вилоят марказларида “ўзини яккалаш” (“самоизоляция”) ҳаёт тарзи жорий этилганидан хабарингиз бор.\n“Ўзини яккалаш” деганда уйда қолиш тушуниладими?\nХўш, “ўзини яккалаш” нима? Атрофдан узилиш, кўча-кўйга чиқмаслик, уйда қолишми? Қисман ҳа. Нега қисман? Аслида, бундай ҳаёт тарзи нафақат уйда қолишни, балки соғлом шахснинг бошқа шахслар билан алоқада бўлишини максимал даражагача чеклашни назарда тутади. Бунда бевосита уй шароитини ҳам тушуниш ўринли. Аммо бундан ташқари бирор ҳаётий зарурат билан кўчага чиққанда ҳам, тўплашиб юрмаслик, одамлар билан масофа сақлаш, кўпчилик тўпланиб турган жойга яқинлашмаслик каби чоралар ҳам тушунилади.\nТартиб фақат қариялар учунми?\nАфсуски, орамизда “ўзини яккалаш”ни қарияларгагина тааллуқли дея қабул қилаётганлар ҳам йўқ эмас. Эслатиб ўтамиз, ушбу тартиб 6 апрелдан буён ёшу қари, фарқи йўқ – ҳамма учун мажбурий ҳисобланади ва унинг ҳам ўзига яраша мезонлари мавжуд. Яъни “ўзини яккалаш” деганда фақат уйда қолишгина тушунилмайди.\nУлар қандай мезонлар?\nБиринчидан, ҳар бир шахснинг бўлар-бўлмасга уйдан кўчага чиқиши тақиқланади. Қачонки, зарурат бўлган тақдирдагина яқин атрофдаги дорихона, озиқ-овқат ва биринчи галдаги товарлар дўконига чиқишга рухсат этилди. Бошқа мақсадларни баҳона қилиб кўчага чиқиш қатъиян чекланади. Иш жойига бориш ва келиш билан боғлиқ ҳолатлар бундан мустасно.\nИккинчидан, ҳаракатланишда ҳамда савдо дўконлари ва бошқа жойларда икки метрлик ижтимоий масофани сақлаш талаб этилади.\n“Ўзини яккалаш” ва карантин: фарқи борми?\n“Ўзини яккалаш” – бу карантинга оид чора-тадбирларнинг бир қисми. Карантин ёки карантинга оид тадбирлар кенг қамровли тушунча бўлиб, унда ваколатли орган (бугунги кундаги махсус комиссия) аҳолини юқумли ва паразитар касалликлардан ҳимоя қилиш мақсадида турли чекловларни, тартибларни жорий этади. Демак, “ўзини яккалаш” ҳаёт тарзи ҳам муайян маънода карантин бўлиб, унинг доирасида амалга оширилади. Уйдан чиқиш чекланаяпти. Уларнинг фарқли жиҳатлари қандай?\nАввало, карантинга олинган шахслар тиббиёт ёки санитария-эпидемиология ходимларининг доимий кузатуви ва назорати остида бўлади. “Ўзини яккалаш” ҳаёт тарзида эса фуқаро тиббий кузатув ёки назорат остида бўлмайди.\nКарантинга олинган шахсларга маълум имтиёзлар татбиқ этилади. Мисол учун, карантинга олинган шахслар “вақтинчалик меҳнатга лаёқатсиз” деб топилади ва бунинг учун уларга иш жойидан тўлов жорий қилинади, “Ўзини яккалаш” ҳаёт тарзида эса шахсга меҳнатга лаёқатсизлик варақаси тўлаб берилмайди, у карантин қоидаларига риоя қилган ҳолда ишлаши ва ишга бориб-келиши мумкин.\nҚандай жавобгарлик бор?\n“Ўзини яккалаш” бўйича ўрнатилган карантин чекловларини бузиш эпидемияларга қарши кураш қоидаларини бузиш ҳисобланади ва бунинг учун фуқароларга 4 млн 460 минг сўмадан 6 млн 690 минг сўмгача, мансабдор шахсларга эса 6 млн 690 минг сўмдан 11 млн 150 минг сўмгача миқдорда жарима солишга сабаб бўлади.\n“Ўзини яккалаш” нима учун шарт?\nКарантин шароитида жорий этилган чекловлар вируснинг четдан мамлакатимизга кириб келиш “оқими”ни тўсди. Галдаги масала касаллик билан ички доирада курашиш эди. Бу борада ҳам карантин қоидалари жорий этилиб, назорат кучайтирилганига қарамай, айрим фуқароларимиз ҳали бу инфекция хавфини тўлиқ англаб етганича йўқ. Ҳеч ким бу вирусга чалинишни хоҳламайди. Вирус жуда юқумли ва ҳар кимга юқиши мумкин. Шуни англасак, ўзимизни ҳадеганда одамлар орасига урмаймиз, масофа сақлаймиз. Шунинг учун ҳам ҳаёт тарзимизни бир зумга ўзгартириб турайлик – ўзимизни яккалайлик. Ўзимизни яккалаб кўпларнинг соғлиғини асрашга ҳисса қўшайлик.\nApril 11, 2020, 10:06


БАҲРИ ДИЛИМИЗ ЯЙРАДИ Напишите нам\nГлавная / Туризм / БАҲРИ ДИЛИМИЗ ЯЙРАДИ\nБАҲРИ ДИЛИМИЗ ЯЙРАДИ\nХиванинг номини эшитишимиз билан, кўз олдимизда мўъжизакор Ичон-қалъа гавдаланади. Ва қуёшнинг заррин нурлари ила кутиб олувчи Ота дарвозадан киришимиз заҳоти баҳри дилимиз яйраб, ғаройиботлар оламига тушиб қолгандек ҳис қилдик, ўзимизни.\n- Бир гуруҳ фахрийлар билан Тошкентдан келганмиз, айланай! Сайёҳликнинг қулайлиги поезддан тушиб, пиёда ичкари қалъага ташриф буюриш мумкин экан.\nБу ўзини Мастура ая дея таништирган меҳмонимизнинг сўзлари.\nМажмуада биз айни кунларда кўпроқ маҳаллий сайёҳ-ларнинг борлигига амин бўлдик. Қадимий обидалар ва музейлардан ўрин олган асори атиқаларни завқ билан томоша қилаётган сайёҳлар биз билан суҳбат қуриб, ўз таассуротларини ўртоқлашишларини сўрадик.\n- Хива нақадар гўзал ва бетак-рор экан, - ҳайратини яширолмай сўзлайди, қашқадарёлик Холбуви опа, - томоша қилиш, дам олиш учун барча шароитлар яратилган. Меҳмонхоналар ҳам Ичон-қалъанинг ўзида жойлашганлигини айтмайсизми! Хуллас, қадим қалъадан кетгинг келмайди. Гўё кўз олдимизда шонли тарих жонланиб, ўша даврга тушиб қолгандек, ҳис қиляпмиз, ўзимизни.\nГарчи бугун бутун дунё мураккаб шароитда вирус билан ёнма-ён яшаётган бўлса-да, сайёҳлар тарихий ва қадимий шаҳарларга ташрифини давом эттиришмоқда. Зеро, саёҳат кишига бардам-тетиклик, олам-олам завқ-шавқ бағишлаб, янги-янги мақсад ва ғоялар сари ундайди.\nБухоро Давлат университети 1-босқич талабаси.


АҚШ “Шимолий оқим – 2” бўйича янги санкциялар жорий қилди\nАҚШ Давлат департаменти 22 ноябрь куни “Шимолий оқим – 2” газ қувури қурилишида иштирок этаётган ширкатга қарши санкция жорий этилганини эълон қилди.\nЯнги санкция нишони Кипрда рўйхатган олинган Transadria ширкати ва унга қарашли Marlin кемаси бўлди. Мазкур кемадан газ қувури қурилишида фойдаланилган.\nСанкцияларга оид маълумот Давлат департаменти томонидан санкциялар тўғрисидаги қонунларнинг бажарилишига оид Конгрессга йўлланган ҳисоботда акс этган. Давлат котиби Энтони Блинкен баёнотида ҳозирги пайтга келиб АҚШ “Шимолий оқим – 2” газ қувури қурилишига алоқадор саккиз киши ва 17 та кемага нисбатан санкция жорий этилгани айтилган.\nАмерикалик қонун чиқарувчилар чақириғига қарамай, Жо Байден маъмурияти “Шимолий оқим – 2” оператори бўлган ширкатга қарши санкция жорий қилишдан бош тортмоқда. Бу қарорни Оқ уй “Шимолий оқим – 2” ишга туширилишидан манфаатдор бўлган Германия билан орани бузмаслик зарурлиги билан изоҳлаяпти.\n“Шимолий оқим – 2” қурилишига қарши чиқишда давом этаркан, биз газ қувури етказиши мумкин бўлган хатарни камайтириш мақсадида Германия, бошқа иттифоқчилар ва ҳамкорлар билан биргаликда ишлаяпмиз”, дейилган Энтони Блинкен баёнотида.


Хонгул..Хон ва Бухоро буғуси хикояси - Ekolog.uz\nҲУҚУҚБУЗАРЛИК – ТАРАҚҚИЁТ ЗАВОЛИ\nВьетнамда фил суяги контрабандисти ушланди\nЮСАИД Ўзбекистонга замонавий лаборатория тақдим этди\nЗАҲАРЛИ ЎСИМЛИКЛАРНИ БИЛАСИЗМИ?\nЭкомуаммо » Хонгул..Хон ва Бухоро буғуси хикояси\nХонгул..Хон ва Бухоро буғуси хикояси\n2018-01-20 300 marta o'qildi\nТабиат ўзининг хилма-хил ўсимлик ва ҳайвонот дунёсига эга. Ҳар бир тур ўзига хос тузилиши, хусусиятлари ва яшаш тарзи билан бир-биридан фарқ қилади. Буни айниқса ҳайвонот олами вакилларида яққол кўриш мумкин. Уларнинг тана тузилишидаги ўзига хосликлар узоқ йиллик эволюцион ривожланишлар натижасида пайдо бўлган ва бу ўзгаришлар ҳайвонларнинг яшаш муҳитига мослашишида ҳамда душманларидан ҳимояланишида муҳим аҳамиятга эга. Албатта, юртимиз табиатида ҳам шундай ҳайвонлар учрайди.\nБухоро буғуси буғулар ичида энг чиройлиги ҳисобланади. Бухоро буғулари Тожикистон, Қозоғистон, Афғонистон, табиий ореалнинг қолган қисимларида Жанубий Африка, Австралия, Янги Зеландия жойларида тарқалган. Ўзбекистонда эса қадимда Сирдарё ва Амударё ҳавзаларининг барча тўқайзорларида кенг тарқалган бўлган. Бугунги кунда фақат Амударё қайирларидаги қўриқхона худудларида мавжуд.\nБухоро буғуси баъзан қумли чўллар, баъзан қайир тўқайзорларда яшайди. Якка ҳолда ва пода бўлганда эса 15 тагача учрайди. Хаёт тарзиёзда тунлари фаол, қишда эса кундузи фаол ва Қизилқумнинг саксовулзорларига кўчиб ўтади. Улар кўп холларда сентабр жуфтлашади. Кўпайиш мавсуми эса апрел-майга тўғри келади. Одатда улар 1-3 та болалайди, болалари 1 йилгача онасидан ажралмайди, 2-3 ёшида жинсий вояга етади Бухоро буғуси асосан ўтсимон ўсимликлар билан озиқланади.Буғунинг шохлари улрга кўрк бериб туради.\nБугунги кунда йўқ бўлиб кетаётган, локал тарқалган кенжа тур. ТМХИ қизил рўйхатига киритилган.Улар йўқ бўлиб кетишига сабаб бўлувчи омиллар тўқайзорларнинг қишлоқ хўжалиги ерларига айлантирилиши, қўриқланмайдиган худудларда- броконерлик натижасида\nДунёнинг турли жойларидаги парваришхоналарда ва ҳайвонот боғларида, шунингдек реинтродукциялаштириш дастури доирасида Бадай-тўқай ва Зарафшон қўриқхонаси волъерларида кўпайтирилади. Бугунги кунда овлаш тақиқланган, чўл-тўқай қўриқхоналарида муҳофаза остига олинган. Ўзбекистон Республикаси Қизил китобига киритилган.\nБухоро буғуси Хонгул деб номланиши хақида турли ривоятлар бор. Қадимда яшаб ўтган бир хоннинг севимли машғулотларидан бири ов қилиш экан. Бир куни у сарой айонларини ва вазирларни чақириб буғу овига чиқиши хақида уларга айтиб тараддуд кўришни буюрибди. Вазирлар ов учун зарур буюмларни олиб овга равона бўлишибди. Хон камонни ўқлаб бир буғуни кўриб унга ўқ узмоқчи бўлганида эса Бухоро буғуси ўзининг мунгли кўзлари билан хонга қарабди. Шунда хон унинг мунгли кўзларини кўриб ўқ узишга юраги дов бермабди. Мана шу воқеадан сўнг хон бошқа ов қилмай қўйибди ва Бухоро буғуси унинг энг севимли жониворига айланибди. Ўз саройида Бухоро буғуларини боқиб , уларни кўпайтирган экан. Ўша давирдан бошлаб уни Хонгули деб атай бошлашган.\nЎзбекистон Давлат табиат музейи илмий-маърифий бўлим бошлиғи С.Абдуллаев,илмий ходим Ш.Джалилова.


Лукаку фаолиятини Самарқанд ёки Бухорода давом эттириши мумкин! Нимага дейсизми?! – AllSportuz.com\nЛукаку фаолиятини Самарқанд ёки Бухорода давом эттириши мумкин! Нимага дейсизми?!\nБугунги кунда Ромелу Лукаку кўрсатиб келаётган ўйин кўпчиликнинг диққат марказида бўлиб турибди. Дарҳақиқат, у ортда қолган февраль ойини фантастик суратда ўтказди. Ромелу февраль ойида жами 4 та ўйинда майдонга тушиб 4 гол ва 3 ассист муаллифига айланди. Натижада унга «ойнинг энг яхши ўйинчиси» соврини топширилганидан хабарингиз бор. Ушбу натижаларни ҳисобга олмаган тақдирда ҳам футболчи «Интер»га келган кунларидан бошлаб мавсумдан мавсумга очилиб бормоқда. Шу пайтгача у 26 та ўйинда майдонга тушиб 19 гол ва 7 ассист муаллифига айланди, айни пайтда А Серия тўпурарлар рўйхатида Роналду билан тенгма-тенг равишда кураш олиб бормоқда. Бундан ташқари ҳам Лукакунинг эътироф этиладиган бошқа кўплаб ижобий хусусиятлари мавжуд.\nБироқ биз бу гал бельгиялик юлдузнинг умуман бошқа бир жиҳатига тўхталмоқчимиз. Қаҳрамонимиз ўз ҳамкасблари орасида бир қатор хорижий тилларни билувчи камдан кам футболчилар қаторига киради. Қизиқ томони, Лукаку бугунги кунда ўз она тили флемиш (бельгияда маҳаллий халқ ушбу тилда сўзлашади)дан ташқари голланд, француз, инглиз, португал, лингала (Конгода маҳаллий аҳоли гаплашадиган асосий тил), немис ҳамда итальян тилларини мукаммал ўзлаштирган.\nАлбатта, асосий фаолияти футболчиликдангина иборат бўлган йигитча учун баҳо берилганда бу фантастик ҳолат сифатида эшитилиши мумкин. Бироқ Ромелунинг мамлакатида икки-учта тилни мукаммал ўзлаштиришга одатий ҳол сифатида қаралади. Бу макон нуқтайи назаридан келиб чиққан жараён. Бельгиянинг шимолий қисмида аҳоли ўз тили флемишдан ташқари голланд ҳамда француз тилларини яхши ўзлаштирган. Мамлакатнинг жанубий қисмидаги аҳоли учун эса немис тили бегона эмас. Бундай бўлишига асосий сабаблардан бири сифатида мамлакатга ҳар йили кириб келадиган сон минглаб иммигрантларни келтириш мумкин.\nЭтник жараёнлар таъсирида ҳар бир бельгиялик у-бу тилдан оз-моз ўзлаштириб бориши албатта табиий ҳол. Буни Лукакудан ташқари Винсент Компани ва Тибо Куртуаларда ҳам кўришимиз мумкин. Винсент француз, инглиз, немис ва голланд тилларида бемалол гаплаша олади. Тибо ҳам худди шу даражада плюс испан тилидан ҳам юқори кўрсаткичга эга. Бироқ шу аснода фикримизга тескари мисол ҳам келтириб ўтишимиз мумкин. Бельгия миллий терма жамоасининг яна бир аъзоси Мароан Феллайни бу борада ортиқча мақтана олмайди. Мароан инглиз тилини ўрганиш жараёнида анча қийинчиликларга учраган. Буни унинг «МЮ»даги жамоадоши Рио Фердинанд ҳам бир интервьюсида алоҳида таъкидлаб ўтган эди. Шунингдек, миллий терма жамоа бош мураббийи Роберто Мартинес ҳам футболчилар билан суҳбатларда айнан инглиз тилида гапиришда муаммоларга дуч келади.\nЛукакуга тўхталадиган бўлсак унда «билингуализм» хусусияти болалигиданоқ шаклланиб борган. У дастлаб онаси ва бобосидан (Ромелуларнинг келиб чиқиши асли Конгодан) лингала тили бўйича бошланғич кўникмаларни ўргана бошлайди. Бу ерда қаҳрамонимизнинг турли халқлар маданияти ва урф-одатларини ўрганишга бўлган туғма қизиқиши туртки бўлган десак янгилишмаймиз. Андерлехтда яшаган пайти эса немис тили бўйича билимларини ошириб борган Лукаку Англияга кўчиб ўтган кезлари унинг учун бу ердаги маҳаллий тилларда гапириш умуман муаммо бўлмаган. Қизиқ томони, «Челси» таркибида ўша пайтлари бразилиялик футболчиларни етарлича топса бўлар эди.\nРомелу шу аснода ўзига португал тилини ҳам кашф қилиб олди. Бу йўлда унга Давид Луис ва Жозе Бозингвалар ёрдам беради. Юқорида таъкидлаганимиздек, шу тариқа феноменал хотирага эга бўлган Лукаку учун 7 та тилда сўзлашиш одатий ҳолга айланиб борди. Бироқ у бу тилларнинг аксариятида умумий ўрганувчиларга хос бўлган даражада гапирарди холос. Мураббий кўрсатмаларию чизмалари, шунингдек, йўриқнома ва китобларни аниқ тушуниб олиш учун у албатта таржимонга мурожаат қилар эди. Аммо бу ерда бир жиҳатни унутмаслик керак.\nҚаҳрамонимиз бу каби машаққатли жараёнларда бирорта ҳам ўқув курслари ёки малакали устозлар кўмагидан фойдаланмаган, шунингдек, ҳеч қандай мавжуд қўлланма ва дарсликларни ҳам мунтазам равишда ўқиб бормаган. Фақатгина туғма қобилият ва интилишнинг ўзигина Ромелуга бир клубдан бошқа бир клубга кўчиб ўтиш жараёнида энг керакли паллаларда адптация учун асқотган. Буни биз уни «Интер»да кўриниш берганидан сўнг дадил ҳаракатлари орқали англаб олдик. Гап шундаки, қаҳрамонимиз Аппенин яриморолига кўчиб ўтар экан бу ерларнинг маданияти ва тилига кўникишда деярли ҳеч қандай тўсиқларга учрамади, аксинча аввалги кўникмаларини мустаҳлакамлашда давом этди.\nАввалари фақат телевизор билан суҳбат қурган Ромелу энди кўпроқ жонли муҳитга кириша бошлади. Шу ўринда яна бир жиҳатга эътибор қаратиш лозим. Ромелунинг акаси Жордан Лукакунинг 2016 йилдан бери «Лацио» таркибида ўйнаб келишидан хабарингиз бор. У машғулотлардан бўш пайти спорт ўйинларида комментаторлик билан ҳам шуғулланар эди. Жордан ўзининг «Sky Italia Channel» каналидаги амалиёт курсларига бевосита укасини ҳам таклиф этар, унга бу соҳа сирларини қўлидан келганча ўргатиб борар эди. Кўриниб турганидек, ҳақиқий итальян адабий тили муҳитида вояга етган кичик Лукаку бу тилни қийинчиликсиз ўзлаштириб олди. Тотти ҳамда Дел Пьеролар билан ўтказилган подкастларда ҳам у мунтазам равишда иштирок этган. Бу омиллар унга «Интер»даги фаолияти давомида анча қўл келаётганини футболчининг ўзи ҳам бир интервьюсида таъкидлаб ўтган эди.\nУ Инстаграмида августдаги машғулотлар жараёнидан олинган бир постида Жоао Марио ва Далбертлар билан испан, итальян ва португалчада ҳазиломуз суҳбатлар уюштиб туришига урғу берган эди. «Лукаку қўллайдигам методдан кўпчилик ҳам фойдаланавермайди. У хотирасида турли сўз ўйинларини яратиб олади ва жумлаларни ичида кўп-кўп қайтариб осонлик билан ёдлаб олишга уринади. Унинг энг севган тили – бу португалча. Жамоадошлари билан бўладиган коммуникацияда ҳам у ушбу тилда сўзлашишни талаб қилади», – дейди Бозингва. Шунингдек, унинг «Эвертон»даги жамоадоши Росс Баркли билан бир суҳбати ҳам кўпчиликнинг эсида бўлса керак. У Россга 2006 йилдан тортиб ўша пайтгача ўтказилган барча мусобақаларни санаб беришини сўрайди. Баркли эса иккита турнир саноғидан сўнг кетма-кет тарзда ккилана бошлайди ва ниҳоят саноқни баҳснинг ярмида тўхтатишга мажбур бўлади. Ромелу эса шартни охиригача бажариб кўпчиликнинг олқишига сазовор бўлган. Ўшанда у 20 дан зиёд турнирни кетма-кет, адашмай, бир тартибда тилга олган эди.\nҚайд этиш керакки, биллингуаллик хусусияти қаҳрамонимизга футбол учрашувларида ҳам айни миддао бўлган. У «Эвертон»да ўйнаб юрган кезлари ҳужумдаги энг яхши партнёрларидан бири Янник Болази эди. Ҳар иккисининг ҳам келиб чиқиши айнан Конгодан бўлган бу жуфтлик жамоасининг яратилган ҳужумларида анча сермаҳсулликни намойиш этган. «АПЛда ҳимоячилар тўсиғидан осонликча ўтишнинг иложи йўқ. Бунинг устига оғир вазнимни ҳисобга олсак бу мен учун деярли имконсиз иш эди. Шу каби взаиятларда ақлни ишга солиш лозим. Мен Болази билан лингала тилида гаплашардим. Бу тилда эса Премьер-лигада биздан бошқа деярли ҳеч ким гаплашмаган. Шу сабабли Янник билан майдонда калит сўзларни бемалол ишлата олганман. Дарвозабоннинг заиф нуқтасини аниқлашда ҳамда унинг ҳимоячилар билан мулоқотини тезда тушунволиш учун бу айни муддао эди. Шундан бўлса керак, “Эвертон”да ўзимни анча эркин ҳис қилганман», дейди”, – Лукаку.\nШунингдек, Лукаку ақлли инсон ва зиёли киши сифатида эътироф этилади. У туризм бўйича бакалавр дипломига эга. Ромелу футболчилик фаолиятини шунчаки якунлаб қўймоқчи эмас. У кейинчалик мураббийлик соҳасида ҳам ўзини синаб кўришни мақсад қилган. Шунингдек, унинг энг ҳурматга сазовор хусусиятларидан бири – Лукаку ҳеч қачон ташқи кўринишга эътибор қаратмайди. Шу боисдан бўлса керак, тунги клубга борган исталган йигитни ҳам одобсиз деб ўйламайди.\n“У «Андерлехт» да тўп тепиб юрган кезлариданоқ 16-17 ёшлик бола сифатида бошқа жамоадошларидан кескин ажралиб турган. Лукаку ҳаётда фақат футболчи бўлиб яшаш керакмаслигини уқтирарди. У ҳар доим кўп қиррали инсон бўлишга интилган. У мен билан «Синт-Гуидо» институтига кириши кераклигини жуда кўп гаплашарди. Ниҳоят, шу воқеа содир бўлди ҳам. Кейинчалик у икки йил давомида ПР ва туризм соҳасини муваффақиятли тамомлаб олий малакали мутахассис дипломига эга бўлди. Мен шунда уни анчайин порлоқ келажак кутиб турганини сезгандим”, – дейди Бельгия терма жамоаси бош мураббийи Роберто Мартинес Men Sportга берган интервьюсида.\nАлббатта, турфа хил тилларни билиш даражаси Лукакуга исталган чемпионатида қийналмай ўйнаб кетишига ёрдам беради. У бу орқали рақиб ҳужумларини ўқийди, ўзига қулай имконият яратиб олишда чалғитувчи усуллардан фойдаланади. Биз юқорида бир футболчи қилиши мумкин бўлган профессионалликнинг кичик бир даражаси ҳақида сўз юритдик. Дарҳақиқат, Лукаку энди бемалол фаолиятини Бухоро ёки Самарқандда давом эттириши мумкин. Малакали турист мақомига эга футболчи бу ерларда юртдошларимизни зериктирмаслиги тайин. Ромелуга ўхшаган кўп қиррали футболчилар бугунги кунда етишиб чиқаётган ёш авлод учун дастуриламал бўлиб хизмат қилади.\nЮсуфбек Сайдалиев тайёрлади, stadion.uz\nPrevious ЎФА Виктор Серазитдиновни бутун умрга футболдан четлатди!!!\nNext Исроил Мадримов енгилмас нокаутчига қарши рингга чиқади.


Ливан прокуратураси 4 августда Байрутда юз берган портлашни тергов қилиш давомида Ливаннинг собиқ бош вазири Ҳасан Диаб ва яна 3 нафар собиқ вазирга айбловлар билдирди.\nФото: Dalati Nohra/Handout via Reuters\nAssociated Press ахборот агентлигининг хабар беришича, Диабдан ташқари, Ливаннинг собиқ молия вазири Али Ҳасан Ҳалилга, жамоат ишлари бўйича вазирлар Ғози Зайтар ва Юсеф Фенианосга нисбатан айбловлар илгари сурилган.\nСобиқ амалдорлар кўплаб қурбонлар ва вайронгарликларга олиб келган лоқайдликда айбланмоқдалар. Улар 14 декабрга сўроққа чақиртирилганлар.\n“Улар портда хавфли материаллар сақлангани ҳақида бир нечта ёзма ҳисоботлар олишганига қарамай, зарур чораларни кўришмаган. Собиқ бош вазир ва собиқ вазирларга аммоний нитрат сақловчи ўғитларни портдан олиб чиқишда ҳаялламаслик тавсия қилинган, бироқ улар томонидан ҳеч қандай чора кўрилмаган”, деб маълум қилган тергов комиссиясидаги манба.\n4 августда Байрут портида 1500 тонна тротил эквивалентига тенг кучли портлаш юз берган. Портлаш зарбаси оқибатида шаҳар ичидаги ва унинг ташқарисидаги минглаб уйлар вайрон бўлган, 200 киши ҳалок бўлган, 6,5 минг киши жароҳат олган, 300 мингдан кўпроқ киши бошпанасиз қолган. Маълумотларга кўра, портлашга портдаги омборлардан бирида бир неча йил давомида сақланиб келган 2,7 минг тоннадан кўпроқ аммиак селитраси алангаланиши сабаб бўлган.\nПортлаш иши бўйича 25 киши, жумладан портнинг ўша вақтдаги директори Ҳасан Крайтам ва божхона хизмати бошлиғи Бадри Доҳир ҳибсга олинган. Терговга бошчилик қилаётган судья Фади Савван фожиага олиб келган лоқайдлик учун собиқ амалдорлар ва куч тузилмалари раҳбарларини жавобгарликка тортишини айтган.\nҲасан Диаб Ливан бош вазири лавозимини 2020 йил 21 январдан 22 октябргача эгаллаган. Диаб Байрутдаги портлашдан кейин ҳукуматга қарши бошланган оммавий норозиликлар ортида 10 августда ўз ҳукумати истеъфога чиққанини эълон қилган, бироқ президент Мишел Аун илтимоси билан янги ҳукумат шакллантирилгунгача ўз мажбуриятларини бажаришни давом эттирган.\n20:32 / 20.01.2021\nМадрид марказида кучли портлаш содир бўлди\n16:26 / 20.01.2021\nЯнги-Ангрен ИЭСда содир бўлган портлаш оқибатида уч киши ҳалок бўлди


Ҳиндистонлик ҳуқуқни ҳимоя қилувчи Иром Шармила исмли аёл дунёда энг узоқ давом этган, 16 йиллик очликни тўхтатди, деб хабар берди “Тjournal.ru” нашри.\nУнинг очлик эълон қилишига Манипур штатидаги парламент сайловларида иштирок этгани сабаб бўлган. У 2000 йилнинг ноябрь ойида ўзи туғилиб ўсган Манипур штатида ҳукуматнинг Assam Rifles ҳарбий бўлинмаси томонидан 10 нафар тинч аҳоли ўлдирилгандан кейин очлик эълон қилган.\nҲиндистонда ўз жонига қасд қилган одам жиноий жавобгарликка тортилади. Иром Шармила очлик эълон қилгандан кейин умрининг бир неча йилини қамоқда ўтказишга мажбур бўлди. Қамоқхонада овқатланишдан бош тортгач, бурнига ўрнатилган найча орқали кунига икки маҳал мажбурий равишда овқатлантирилган.\nВрачларининг маълумот беришича, Шармила ҳозир мустақил равишда овқатлана олмаганлиги сабабли тиббий муолажага муҳтождир.\nСуд уни бир неча минг рупий гаров эвазига қамоқдан озод этган (150 доллар), шунингдек очликни бас қилгани ҳақида тушунтириш хати ёзишни талаб қилган.\n“Бундан 16 йил илгари очлик эълон қилганимда, тизимни ўзгартира олишимга ишонгандим. Аммо бу ҳеч қандай натижа бермаслигини англаб етдим. Шунинг учун энди очликни бас қилиб, сиёсат билан шуғулланишни, адолат учун курашишни ният қилдим”, деб ёзди Иром Шарма.


Видео: Toyota Supra’сини танаси билан дўлдан ҳимоя қилаётган ҳайдовчи - Daryo\n17:59, 19.10.2021 20830\nВидеоролик эълон қилинганидан бир неча соат ўтиб, у 900 мингдан ортиқ томоша қилинган ва 72 мингдан зиёд лайк тўплаган. Кейинроқ спорткар эгаси видео остидаги изоҳга машинага ҳам, ўзига ҳам шикаст етмаганини ёзиб қолдирган. Шу билан бирга, ижтимоий тармоқ фойдаланувчилари эркакни фидоийлиги учун мақтаб, кейинги сафар ҳимоя ғилофидан фойдаланишни тавсия қилган.\nАввалроқ интернетда Германиянинг Леверкузен шаҳрида Аудиъга тегишли дилерлик марказларидан бирининг биринчи қаватидан туриб олинган видео тарқалганди. Ролик муаллифи кучли ёғингарчилик сабаб юзага келган сув тошқинлари оқибатида янги автомобилларга етган зарарни камерага муҳрлаган.\nМавзуга доир: Видео: Картон қутилари устига келиб «қўнган» Toyota Supra’нинг экстремал парвози\n12:40, 04.12.2021 58798\n22:55, 23.11.2021 41754\n17:09 Бугун 1837\n16:54 Бугун 650\n16:39 Бугун 3511\n16:23 Бугун 10514\n10:36, 06.12.2021 99599\n23:11, 05.12.2021 81102


Илон Маск Пентагонда махфий учрашув ўтказди\n22:32 / 09.06.2016\nSpace X компанияси асосчиси Илон Маск АҚШ мудофаа вазири Эштон Картер билан махфий учрашув ўтказди. Улар нима ҳақида суҳбатлашганлари номаълум, деб хабар бермоқда CNN.\nТаъкидланишича, Маск ҳам, Картер ҳам 8 июнда бўлиб ўтган йиғилишдан кейин матбуот вакиллари олдига чиқишмаган. Бироқ Пентагон матбуот котиби Питер Кук Картер "охирги маҳал технологик ҳамжамиятнинг баъзи вакиллари билан уларнинг ғоялари ва инновациялар дунёсида нима кечаётганини билиш мақсадида алоқага чиқмоқда".\nЖурналистлар Маск ҳукумат билан янги шартномалар имзолаш имкониятини муҳокама қилган бўлиши мумкинлигига йўл қўйишмоқда. Унинг SpaceX компанияси коинотга Пентагон сунъий йўлдошларини учириш билан боғлиқ буюртмаларни олишга ҳаракат қилиб келади.\nОхирги йилларда Картер хай-тек соҳасида мудофаа вазирлиги ҳамда хусусий бизнес ўртасида алоқа ўрнатган. У бир неча бор Кремний водийсига ташриф буюрган, 2015 йил августдан ҳарбийлар ва технологик компаниялар ўртасида тажриба алмашиш учун иккита махсус Innovation Unit Experimental марказига асос солган.\nМаск SpaceX (ракета ва коинот кемалари ишлаб чиқаради) ва Tesla Motors (электромобиллар яратади) компаниялари асосчиси ҳисобланади.


Компаниялар фаолиятининг шаффофлигини, корпоратив бошқарув даражаси ва инвестиция жозибадорлигини таъминлаш мақсадида "Ўзбекнефтгаз" АЖ тизимидаги корхоналарда комплаенс назорат қилиш тизими механизми жорий этилмоқда.\n"Ўзбекнефтгаз" АЖ комплаенс инпекторлари томонидан тизимдаги корхоналарда ўқув тренинглари ташкиллаштирилмоқда.\nКуни кеча, 2021 йил 11 февраль куни, Бухоро НҚИЗда комплаенс етакчи инспектори У. Абдурахимов иштирокида "Коррупцияга қарши курашда комлаенс назорат қилиш тизими: ўрни ва аҳамияти" мавзусида семинар ташкил этилди.\nТадбирда корхонанинг бўлим, цех, хизматларининг бошлиқлари, ўринбосарлари ва мутахассислари иштирок этди. Тренинг давомида иштирокчиларга презентацион материалар тақдим қилинди.\nИштирокчилар коррупцияга қарши курашишнинг долзарблиги, коррупцияга қарши курашиш комплаенс назорат тизимининг ривожланиши, мазкур соҳадаги халқаро стандартлар ва хорижий тажриба ҳамда комплаенс назорат тизимини “Бухоро НҚИЗ” МЧЖга тадбиқ этиш истиқболлари билан танишишди.\nСеминар интерфаол шаклда бўлиб ўтди, унда барча иштирокчилар ўқув жараёнига жалб қилинди, манфаатлар тўқнашувини бошқаришнинг намунавий мисолларидан фойдаланилди, уларнинг билимлари мустаҳкамланди.


Ноқонуний нафақа пулига кўз олайтирган оқсоқол қўлга олинди - Darakchi\nНоқонуний нафақа пулига кўз олайтирган оқсоқол қўлга олинди\nЖИНОЯТ 09.03.2016, 15:51\n“Cохта ҳужжатлар”ни тайёрлаш қуруқ раҳмат билан битмаслиги аниқ. Саҳифада номи кўрсатилган масъул шахслар давлатнинг маблағини растрата қилиш йўли билан талон-тарож қилишган.\nЯнги раҳбарнинг ишга келиши нафақат ходимларни, балки, шу ҳудуддаги одамларни ҳам севинтиради. Энди ишда янгилик ва ўзгариш бўлади, деб кутишади.\nПитнак қишлоғининг “Саяпир” маҳалласида яшовчи аҳоли вакиллари ҳам маҳалла фуқаролар йиғини раиси этиб сайланганида ундан яхши ишлар ва ўзгаришлар кутишганди. 2014 йил 2 июнь кунидан янги лавозимда иш бошлаган М.Сайдаматов маҳалла фуқаролар йиғини қошидаги кам таъминланган оилаларга нафақа ва моддий ёрдам тайинлаш комиссияси раиси вазифасини ҳам ўз зиммасига олди.\n“Ёғли жой”дан ёғилгани...\nМадрим Сайдаметов янги ишни янги режалар билан бошлагани рост. Зиммасидаги масъулиятни бажариш учун астойдил ишга киришган оқсоқол, ҳузурига илтимос билан ариза кўтариб келганларнинг эмас, хаёлидагиларни амалга оширишга уринарди. Ҳар қалай, ҳар бир арзгўй қандай бўлмасин, ишини битириш пайида бўлади, бунинг учун агар сал имо-ишора қилинса, атаганини ташлаб кетаверади.\nЛекин, бундай ишларни бажаришда битта ўзи ёлғизлик қилиш мумкин. Ёнида “кўмакчи”лари, шериклари бўлмаса, бир кунмас-бир кун сири фош бўлиб, шармандаси чиқиши турган гап.\nХуллас, оқсоқолга бу ишда маҳалла фуқаролар йиғини котиби, шу билан биргаликда кам таъминланган оилаларга нафақа ва моддий ёрдам тайинлаш комиссияси аъзоси вазифасида ишлаб келган О.Рўзиев ҳамда маҳаллага туман бандликка кўмаклашиш ва аҳолини ижтимоий муҳофаза қилиш марказидан беркитилган меҳнат ҳуқуқ инспектори Ж.Қурбановлар ёрдамчи бўлишди.\nБола тарбияси учун нафақа кимга берилади?\nФуқаролар йиғинлари зиммасига юклатилган энг масъулиятли вазифалардан бири бола парвариши бўйича нафақаларни адолат билан, тегишли оилаларга белгилаш саналади.\nЎзбекистон Республикаси Вазирлар Маҳкамасининг 2013 йил 15 февралдаги 44-сонли қарори билан тасдиқланган “Кам таъминланган оилаларга ижтимоий нафақалар ва моддий ёрдам тайинлаш ва тўлаш тартиби тўғрисида”ги Низомнинг 8-банди “болали оилаларга нафақа, бола парвариши бўйича нафақа ва моддий ёрдам ҳар бир оила аъзосига ўртача ойлик жами даромад миқдори жами даромад аниқланаётган давр учун белгиланган энг кам ойлик иш ҳақининг бир ярим бараваридан ортиқ бўлмаган оилаларга тайинланиши” белгилаб қўйилган.\nБироқ, бу уч “шоввоз” мазкур юридик ҳужжат ижросини таъминлашда адолатни эмас, кўпроқ ўз манфаатларини ўйлашгани аниқ. Ана шу мақсадда улар конунда кўрсатилган талабларини қўпол равишда бузиб, сохта ҳужжатлар туза бошлашди.\nАлбатта сохта ҳужжатдан адолат унсурларини қидиришнинг ўзи мантиқсизлик. Чунки бундай ҳужжатлардаги маълумотлар ҳар икки томоннинг қонундан ташқари манфаатларини таъминлаш учун хизмат қилади.\nИш фаолияти давомида маҳалла фуқаролар йиғинида 15 кишидан иборат нафақа ва моддий ёрдам тайинлаш комиссиясини номигагина ташкил қилган М.Сайдаматов “ёрдамчилари” билан бирга барча нафақаларни тайинлаш ва тайинламаслик масаласини ўзаро ҳал қилишган.\nАниқланишича, улар нафақа тайинланаётган шахсларни иш ҳақлари ҳақидаги маълумотларни тўлиқ талаб қилиб олишмаган, оила таркиби ҳақидаги маълумотларни ҳам нотўғри ёзишган: баъзи оилалар даромадларини белгиланган мезондан зиёд эканлигини била туриб, айтин кам кўрсатишган. Шу тариқа, нафақа тайинланиши мумкин эмаслигини олдиндан била туриб, 2 ёшгача боласи бор 5 нафар оналарга 5 млн. 659 минг 110 сўмлик, 14 ёшгача боласи бор 6 нафар оналарга 3 млн. 272 минг 164 сўмлик нафақа пуллари ҳамда бир оилага 998 минг 714 сўм моддий ёрдам пулини қонунга хилов равишда тайинлашган. Жами 12 ҳолатда 9 млн. 929 минг 988 сўм нафақа ва моддий ёрдам пуллари фуқароларга ноқонуний тартибда тўланган.\nАлбатта, бундай “сохта ҳужжатлар”ни тайёрлаш қуруқ раҳмат билан битмаслиги аниқ. Юқорида номи кўрсатилган шахслар бу қилмишлари билан давлатнинг шу миқдордаги пул маблағини растрата қилиш йўли билан талон-торож қилишган.\nШу ўринда нафақат бу кимсалар, ўзи ҳақли бўлмаса-да, ўзгаларнинг ризқу насибаси бўлган бу нафақа пулларини қонунга хилоф равишда олишга интилган ота-оналарга ҳам инсоф тилашдан ўзга чора йўқ.\nКунида синган кўза\n2015 йил 12 август кунига қадар маҳалла фуқаролар йиғини раиси лавзомида ишлаган Мадрим Сайдаматов ва ҳамтовоқлари сохта ҳужжатлар асосида иш юритиб, ўз вазифасини яхши билмаслик ҳамда қонунга тўла бўйсунмаслик оқибатида содир этган жиноий қилмишлари учун қонун олида жавоб беришди.\nЖиноят ишлари бўйича Ҳазорасп туман суди адолатли ҳукм чиқарди. Унга кўра, оқсоқол Мадрим Сайдаматов кўп миқдордаги жарима жазоси қўлланилиши, Омонбой Рўзиевга нисбатан икки йил моддий жавобгарлик ва мансабдорлик лавозимларида ишлаш ҳуқуқидан маҳрум қилиш ҳамда иш ҳақининг ўн беш фоизини давлат даромади ҳисобига ушлаб қолган ҳолда икки йил ахлоқ тузатиш ишлари жазоси тайинланди.


Ироқ: нефт эвазига озиқ-овқат бериш тугайди. Нима бошланади?\n23 апрел 2021, Тошкент вақти: 20:08\nФарангис Саид 21 ноябр куни, яъни қарийб уч ҳафтадан кейин Ироққа инсонпарварлик ёрдамини етказиш вазифаси БМТдан АҚШ муваққат ҳукуматига ўтади. Бу эса миллиардлаб долларга тенг контрактларнинг БМТдан Кенгаш салоҳиятига ўтказилишини англатади.\n“Нефт эвазига озиқ-овқат” дастури 7 йилдан буён БМТ томонидан амалга ошириб келинади. Дастур раҳбари Бенон Стеван сешанба куни БМТ Хавфсизлик Кенгаши йиғинида чиқиш қилар экан, БМТ расмийларини контрактларни АҚШ муваққат ҳукумати номига ўтказиш жараёнида муаммолар кўплигидан огоҳлантирди:\n- Бу қадар мураккаб ва кенг кўламли кўп-миллиард долларлик дастурни, 1483 рақамли Резолюцияга кўра, олти ой ичида АҚШ муваққат ҳукуматига топширишнинг ҳатто энг яхши шароитда ҳам ниҳоятда қийин бўлиши аниқ. Уни ҳозирда, хавфсизлик таъминланмаган шароитда кам сонли кадрлар ёрдамида амалга ошириш эса реализм, прагматизм ҳамда жараёнга аралашадиган барча тарафлар тайёрлигини талаб қилади.\nҲозирда Ироқда БМТнинг 60 ходими хизмат қилмоқда. 19 август куни Бағдоддаги БМТ қароргоҳига ҳужум қилинишидан олдин, мамлакатда 769 киши фаолият олиб бораётган эди. Бенон Стеван каби мутахассисларга кўра, Ироқдаги ҳозирги вазиятда 60 ходим елкасига ниҳоятда оғир юк тушаётгани шубҳасиз. Улар олдида турган муаммолардан бири – гуманитар ёрдам оқимининг тўхтамаслигини таъминлашдир.\nГерманиянинг БМТдаги элчиси Гюнтер Плойгер Хавфсизлик Кенгашининг ҳозирда якуний босқичда бўлган “нефт эвазига озиқ-овқат” дастури учун масъул. Унинг таъкидлашича, Ироқдаги АҚШ муваққат ҳукумати ироқликларга инсонпарварлик ёрдамини етказиб бераётган БМТ ходимларига ёрдамни қаерга ва қайси йўллар билан етказиш борасида 21 ноябргача аниқ-тиниқ маълумотлар бериши лозим:\n- Агар етказилаётган ёрдам тўхтаб қолишини хоҳламасак, АҚШ муваққат ҳукумати дастур тугашини кутиб ўтирмай, яқин келажакда қилинадиган ишлар режасини тақдим этиши керак.\nАҚШ ва Британия элчилари бунга жавобан талаб тез орада бажарилишини маълум қилдилар.\nҲозирда “нефт эвазига озиқ-овқат дастури” доирасида 6 миллиард 300 миллион долларлик контракт бор. Устивор ҳисобланган бу контрактларнинг бари тасдиқланган ва маблағ билан таъминланган. Бундан ташқари, 3,5 миллиард долларлик бошқа контрактлар ҳам тасдиқланган ва маблағ ҳам ажратилган, аммо улар ҳозирча устивор деб белгиланмаган. Бу контрактларнинг амалга оширилиши АҚШ маъмурияти ва Ироқ расмийлари зиммасига юклатилади.\nБМТ Хавфсизлик Кенгашининг айрим аъзолари, хусусан Германия, Франция ва Россия контрактлар устиворлиги, яъни муҳимлиги даражасини белгилаш жараёни улар АҚШ ва Британия ихтиёрига топширилганидан сўнг шаффоф бўлмаслигидан хавотирда. АҚШ ва Британия расмийлари бундай ташвишга жавобан жараён қонуний бўлиши ва ироқликлар эҳтиёжларидан келиб чиққан ҳолда амалга оширилишини таъкидламоқдалар.\nИроқликлар учун “нефт эвазига озиқ-овқат” дастури ниҳоятда катта аҳамиятга эга. Аксарият ироқликлар айнан шу дастур доирасида олинаётган ёрдам билан кун кечирадилар.